Chin Ralzam ca Fund Kawl Hlasaknak ah Ting 100 MMK an Hmu – Onlinenungak\nChin Ralzam ca Fund Kawl Hlasaknak ah Ting 100 MMK an Hmu\nNizan Aizawl khuachung lam cung hmun kip ah an tuahmi Myanmr ralzam ca ah fund kawlpiak hlasaknak ah Rs. 519,000 (Ting 100 MMK) hrawng an hmu. Cu cawlcanghnak ah cun Benjamin Sum zong aa tel ve. The Chin Journal\nthawngpang daang relchap : South Korea Cozah Nih CRPH A Pehtlaih Cang\nMyanmar mipi caah thawngpang tha pakhat a um. Cucu South Korea Cozah nih CRPH a pehtlaihmi a si.\nCRPH cu ralkap nih uknak an lakmi duh lo ruangah 2020 thimnak i teinak a hmumi palai hna nih an dirh/sermi Caankarlak Cozah (Parallel, asiloah Interim Government) a si. Hi CRPH hruainak tangah ramthen le ramkulh dihlak ah mipi uknak bu ser cio a si fawn.\nHi caankarlak cozah CRPH hi ramdang nih an cohlan ding hi a biapi taktakmi a si. CRPH nih UN ah Special Envoy in an thlahmi Dr. Sasa zong a si khawh chungin a cawlcang peng. March 20 ah South Korea i Foreign Affairs Committee le South and North Korea Reunification ah Chairman a simi Yoon Sang-hyun nih CRPH in ramleng vuanci a simi Dr. Zin Mar Oo cu phone in a chawnh i Myanmar mipi hna temtuarnak cu kan in tuarpi hna i an cawlcanghnak zong kan cohlan tiah a chim.\nDr. Zin Mar Oo zong nih atu lio i Myanmar ah a cang cuahmah thil kong a chimh pinah atu bantukin pehtlaihnak nan kan tuah caah kan i lawm tiah a chim ve. South Korea cozah nih atu bantukin CRPH an pehtlaihmi cu CRPH hi Myanmar cozah cu nan si tiah kan in cohlan hna tinak a si. Ram dangdang zong nih an cohlan ko lai, a rau ti lai lo. Ramdang le UN nih CRPH hi Myanmar cozah ah an cohlan ahcun ralkap caah rawhralnak ni a phan zau ko lai. Source: RFA


Levitikas 17 (Leviticus 17)\nRaithawinak Caah Hmun Pakhat Lawnglawng\n1Cun Bawipa nih Moses sinah, 2“Aaron le a fapa hna le Israel mi vialte sinah, ‘Mah hihi Bawipa nawlpekmi thil a si,’ tiah va chim tuah. 3Israel innchungkhar chungmi mi zeihmanh nih cawtum siseh, tuufa siseh, meheh siseh, riahhmun chungah siseh, riahhmun lengah siseh, a thah i 4 Bawipa puan biakinn hmaiah Bawipa sin i laksawng caah tonnak thlam innka ah a rak put lo ahcun, cu pa cungah cun thisen chuah mawhnak khinh a si lai; thisen a chuah hrimhrim ko; cu pa cu a mi hna sinin hlonh a si lai. 5Mah hihi, Israel mi nih khualeng i an thahmi an i thawinak hna kha Bawipa sinah, tonnak thlam innka i a ummi tlangbawi sinah an rak put hna i Bawipa sin i daihnak thawinak ca i an thahnak hna hnga caah a si; 6tlangbawi nih cun Bawipa biakṭheng cungah tonnak thlam innka ah cun a thi cu a theh lai i a thau cu Bawipa ca i rimthaw ah a khangh lai. 7Cucaah hlawhhlang an sihnawhmi meheh khuachia hna caah khan an raithawinak cu an that ti lai lo. Mah hihi an tefa chin tiang i an zungzal phung cu a si lai.\n8“Cun annih sinah, Israel inn-chungkhar chungmi siseh, annih lak i a pemmi siseh, ahohmanh khangh thawinak siseh, raithawinak siseh, a tuah i 9 Bawipa sin i thawi awkah tonnak thlam innka ah a ratpi lomi cu, cu pa cu a mi hna sinin hlonh a si lai, na ti lai.\nThi Ei Thlauh\n10“Israel innchungkhar mi siseh, an sin i a pemmi siseh, ahohmanh nih zei thi hmanh a ei ahcun, thi a eimi cu ka hmai ka chiathnawh lai i a mi hna chungin ka hlonh lai. *17:10: Gen 9:4; Lev 7:26-27; 19:26; Deu 12:16, 23; 15:23 11Zeitintiah titsa nunnak cu thi chungah a um i nan nunnak ca i biakṭheng cung i remnak sernak caah kan pekmi hna a si; zeitintiah nunnak thawng cun thi cu remnak sertu cu a si. *17:11: Heb 9:22 12Cucaah Israel mi cu, ‘Nannih lakah ahohmanh nih thi nan ei lai lo; nan lak i an pemmi hna zong nih an ei lai lo,’ tiah ka ti hna kha. 13Israel mi siseh, annih sin i a pemmi khual siseh, ahohmanh nih ram vaihnak ah ei awk a simi sa siseh, va siseh, a hmuhton ahcun a thi kha a zor lai i leidip in a khuh lai.\n14“Zeitintiah titsa vialte nunnak cu thi cu a si; cu caah Israel mi sinah, zei sa thi hmanh nan ei lai lo, zeitintiah titsa vialte nunnak cu an thi cu a si; a eitu paoh cu hlonh a si lai, tiah ka rak ti. 15Cun amah thih in a thimi siseh, sa nih a sehmi siseh, a eimi paoh cu anmah rammi a si ah khual a si ah, a thilpuan kha a suk hna lai i ti in aa kholh lai i zanlei tiang thianglo a si lai; cu hnuah cun a thiang lai. 16Sihmanhsehlaw a suk hna lo i a taksa aa kholh lo ahcun a mawhnak cu amah nih a in lai,” tiah a ti.


Mah Zawn Teah Hin Cun Uar A Um Dawm:North Korea President Kim Jong Un Nih Muslim Biaknak Biatak Tein Doh A Tim Ve Ko Rua Hih — Salai Ephraim Thawngpang\nMah Zawn Teah Hin Cun Uar A Um Dawm:North Korea President Kim Jong Un Nih Muslim Biaknak Biatak Tein Doh A Tim Ve Ko Rua Hih\nNorth Korea hruaitu Kim Jong Un nih Nkorea ram mipi vialte hna ai-awhtu sinak Head of State pek a si hnu in an ram chungah nawlbiathar pakhat a chuah mi a um t’han rih.a fawi nak kan chim ah cun Kim Jong Un hi cu hlan ah cun North Korea top governing body State Affairs Commission (SAC) chairman sinak lawng a nei.\nAsinain a tu ah cun North Korea ram chung nawlngeihnak pa hnih a tinco tik ah President tiah an kawh ko cang.cun, North Korea ram hi Buddhist biaknak a tam taktak nak ram an si i hi ram chungah Buddhist pawl hna nih ningcanglo in chaw a letmi tampi an um.cu hlan ah cun Buddhist chawlet pawl hna cu an zaa a rak long ngaingai fawn.\nKim Jong Un nih North Korea ram chungum mi Buddhist pawl he pehtlai in nawl a chuah mi cu,”a tu ri thok in North Korea ram chungah Buddhist pawl hna nih ningcanglo in chaw a let mi hna cu thah an si lai”tiah a chim.cun, cu bantuk thil a tuahtu Buddhist minung lawng si lo in Buddhist Nu/Pa chawletttuh sin ah a thil a cawtu le Buddhist pawl hna he rian a t’uanti mi hna zong thah an si fawn lai tiah a chim fawn.\nAtang lei ah Kim Jong Un nih North Korea ram chungah zei bantuk sinak dah a ngeih ti le a rian tleih mi kan vuntar chih.\nTagged Mah Zawn Teah Hin Cun Uar A Um Dawm:North Korea President Kim Jong Un Nih Muslim Biaknak Biatak Tein Doh A Tim Ve Ko Rua Hih\nKawl Cozah An Soisel Ruangah A Khuang Than Cang Biahri A Tirh Than Cang Hna →\n← THLARAU THIL PEEK “HOLH” A DONGH CANG NING BAIBAL NIH FIANG TUKIN A CHIM


Hakha ah Pehzul in Bomb a Puak - TIMES OF CHIN NEWS\nHakha ah Pehzul in Bomb a Puak\nPosted By: thawngthawng September 16, 2021\nTu zaan sml. 11:30 hrawng in Hakha, Chin Oo Sii le Khuathar lei hrawng in pehtlai in bomb a puak. Khuami pakhat nih, “A puah thawng a thang tuk i kan i tthang dih. Voi 7 hrawng cu a puak lai,” tiah a chim. Atu thanwgpang kan ttial lio ah bomb puahnak a dai lo. 12:00 hrawng ah thang ngai in a puak tthan. Bomb puahnak a chuahnak hmunhma ngaingai hi fiang in kan fehter kho rih lo.\nSeptember 16, Hakha


RAK I TIM TI HLAH, NANGMAH TEIN NA MUAL NAI PHOH A SI – The Chinlung Post\nAugust 31, 2020 admin Local News 0\nThantlang USDP Nih CNLD Tleihhrem AN Timh. Zahan Pathian ni khan Lai mi facebook kuang i a lar ngai mi cu, Thantlang USDP pawl nih CNLD he kan ipehtlai (Kawifa)kan si tiin cathanh bantuk an chuah mi ruangah khan a si.Kan theih cio cang mi cu CNLD nih hin a liam cia thla 27 July 2020 ah khan an kal phung tha tein mipi hmuh ah an thanh i an langhter ko cang mi kha nan hmuh cio ka zumh.\nMah i an cathanh/chuah mi ah khan,USDP le CNLD hi kawifa an si lonak kha fiang tein an cathanh mi ah khan an telh diam cang ko khah.Mah cucu Thantlang lei i a um mi USDP lei nih a tubantuk in lih le hrawkhrawl bak in a mah a miphun lila kha a mah hmanh kawl nih an tlaih i a chuah khawh ti lo hmanh kha ruat lo in,USDP le CNLD cu “Kawifa”kan si tiah cathanh a chuah mi hi,lih fangfaak a si.\nCun,a hnu ah CNLD lei nih cathanh a chuah than i,USDP le CNLD hi “kawifa”kan si lo ti kha fiang tein a chuah than mi zong a um ko khah.mahbantuk in mah miphun a si ko mi party lih le hrawkhrawl bakin van tuah ko hi cu,Chin mipi zei an kan rello zong a si i, Chin miphun zuar a kan timh zong a si caah,mahbantuk lungput hi cu kan miphun chungah hin hlaw cio dih dingin kan sawm hna.\nCun, a dikloh ti theih mi cu lai mi zong nih heh tiah kan laak i kan post peng ding zawng a si lo,mah le mah tilzang cumh a si.Adonghnak ah ka van pehduh mi cu,Chin miphun pakhat na si bantuk in, CNLD na ttanhlo hmanh ah a sawiseltu le hrawh a timtu si cu rak itim ti hlah, nangmah le nangmah nai mualphoh men a si. Catialtu: Pu Tin Duh Thang\nRelchih:Chin Miphun Party (CNLD) Cozah Si Khawh Nak Lam Phun (3). Cozah Ser Khawh Ding ah Tthutdan (333) a herh.Tlangcung mi nih Ṭhutdan (207) kan ngei. Kawl miphun nih Tthutdan (291) an ngei ve. Ralkap nih Ṭhutdan (166) an ngeih ve. Pakhatnak. Tlangcung mi Party nih 167 – 200 hrawng Ṭhutdan kan hmuh ahcun Zalon tein le Donkhan tu um loin Cozah kan ser khawh.\nPathumnak: Chin State ah Mipi Thimh mi Palai (18) aum. Chin Party asimi CNLD, ZCD le ENDP hna nih hmun (18) ning in hmunhma kan co ahcun, Kawl party lei nih an mah party chung in CM thimh ding mi minung an ngeih ti lai lo. CM cu mah tein kan i thimh khawh lai. Tamada le Hlutdaw Luzik hna tu an mah Kawl party nih an ttuan ve lai. Laknak: Saya Rungkaw


Mail Voting Ruang Ah Donald Trump Cu Tlin Khawh Dawh A Si Ti Lo. – Kawltu Team\nMail Voting Ruang Ah Donald Trump Cu Tlin Khawh Dawh A Si Ti Lo.\n← Trump Cu A Sivang Tak Tak Cang.\nNevada Lawng Lawng Ah Ruahchan Nak A um Cang. →


President Trump Social Media Nih An Phihnak Fiang Tein A Van Langhter! – Chin 11 News\nPresident Trump Social Media Nih An Phihnak Fiang Tein A Van Langhter!\nPu Trump nih Capitol innpi ah buainak le thilttha lo tuah ding in a minung pawl cu a forh hna ruangah Twitter nih a account cu a zungzal in an phihpiak/an kharpiak. Twitter hi kum 2006, March thla 21 ah Jack Dorsey le a hawi le pathum nih an rak thokmi, social networking service a si. Tu ni tiangah a hmangmi zate hi million 321 an si i rianttuantu 4,600 an um. An Headquarter cu San Francisco, California, USA ah a um.\nA neitu bik le a tuahtu, Jack Dorsey hi a rum tuk cang. Amah hi Twitter CEO zong a si/a ttuan. A neihmi zate cu $13billion a si. Donald Trump khi a rum ngai ve nan a neihmi zate $3.1 billion hrawng lawng a si. Trump nak in Dorsey cu a letthum hrawng in a rum deuh kan ti lai cu. Dorsey hi kum 44, mi note a si rih. Trump nih twitter hi biatak tein a hmang. Laimi cu twitter a hmangmi kan um lai ka zum set lo. Kan umsual hmanh le 100 hmanh kan tling men lai lo ka ti. Keizong hlasak thiam, Britney Spears ka rak uar lioah amah pehtlaihnak ah tiah a luancia kum 10 lio hrawng ah twitter account cu ka ong ve nan ka hmang ti lo. A tuah cu a fawite ko.\nMinung pa 6 an thi. Tamtuk an tlaih hna lai i bia an ceih hna lai. Social Media dang karlak ah siseh, R-D party karlak zongah buainak a um, second impeachment kong zongah. Amah Trump a ttanhtu minung tampi zong nih an kaltak cang. Laimi lak zongah a piangthar i Trump a kal takmi an tam ngai cang ti si. Hmailei zongah an kaltak len rih ko lai, mifim deuh le piangthar deuh pawl nih cun. Credit: Van Tum


𝐄𝐥𝐞𝐜𝐭𝐢𝐨𝐧 𝐑𝐞𝐬𝐮𝐥𝐭𝐬 𝐍𝐚𝐦𝐡𝐧𝐞𝐡𝐧𝐚𝐤 𝐓𝐮𝐚𝐡𝐦𝐢 𝐑𝐞𝐩𝐮𝐛𝐥𝐢𝐜𝐚𝐧𝐬 𝐧𝐢𝐡 𝐚𝐧 𝐊𝐡𝐚𝐦 𝐡𝐧𝐮 𝐚𝐡 𝐌𝐢𝐜𝐡𝐢𝐠𝐚𝐧 𝐢 𝐚 𝐍𝐠𝐚𝐧𝐛𝐢𝐤𝐦𝐢 𝐂𝐨𝐮𝐧𝐭𝐲 𝐧𝐢𝐡 – Myanmar Chin\nNovember 18, 2020 Myanmar Chin Hmuhning 0\n𝐑𝐮𝐚𝐡𝐥𝐨𝐩𝐢𝐢𝐧 𝐚 𝐊𝐡𝐮𝐩𝐭𝐡𝐚𝐥 𝐥𝐞𝐡 𝐚 𝐬𝐢\nSautuk te bia an thlaak khawh lo tikah cun, Wayne County i result namhnehnak hi Michagan state chung result namhnehnak tuah tikah si lo in a dangtein tuahpiak a hau te kho mi a si, tiin expert pawl an lungre a rak thei ngai. Cu ti hna i a dangtein namhnehpiak hau a si taktak ko ah cun, Michigan i Biden nih buan a co cangmi hi vaivonh a tong kho than mi a si. “Michigan vote 16 hi Biden nih a co lo bu zongah mark 306 a hmuh thiamthiam lai i, president cu a tling thiamthiam ko lai,” tiin CNN nih a chimchung cang.\nA hmasa i results namhnehnak a dohnak a ruang cu Republican chiar of the board Monica Palmer nih fianternak a tuah.\n“Bawm chung i ka hmuhmi le ka relmi poll cauk chirhchan in cun boll books chungah a ummi thil sining le thawngpang hi tlingtein le dikfeltein theih khawh a rak si lo ka vun fiang cang,” tiin a chim.\nDetroit konglam tu hi cu kan board nih a tlaih lo caah, amah Detroit dah ti lo hin cun, Michigan chungum county dang vialte i results paoh hi cu kan board nih namhnehpiak kan i timhmi te a si ko, tiah Palmer nih a chim.\n“Detroit dah ti lo cu a dang communities paoh cu hi namhnehpiak duahmah dingin ka duhnak ka langhter ko lai,” tiah a chim.\nPoll books kongah thil ai ningcang lo mi tete cu um phung a si ko. Asinain, cu bantuk thil a um ai pat, ti ruang i vote thlakmi le relmi paoh ai ningcanglo viar i chiah cu a phung a si lo, tiin Benson nih a chim.\nNamhnehnak kham hnu i a tu bantuk i biachahnak an tuah than mi kongah Election experts le Michigan kong a theitu hna an khuaruah lei a har dih hna.\n“Michigan cozah tuanbia i kum 20 chungah tutan thil sining hi avoikhatnak bak a si,” tiin Detroit Free Press ah catialtu Nancy Kaffer nih a chim.\n“Hika ah siseh, kadang ah siseh, vote dehhlennak (fraud) a nehnang hrimhrim a um lo (zero a piah). Republicans lei nih Results namhnehnak a khammi nih hin caan saupi chung kan organizations a chiatchuah phah te lai,” tiah nonpartisan Cook Political Report ah a tuanmi Amy Walter nih a chim.\nMichigan election officials nih namhnehnak an tuah bantuk tein, president candidate vote pek a si tikah state’s electors pawl zumawk nan tlak hrimhrim hna lai, tiin biachahnak an tuahmi cu GOP nih a kutritmi Michigan Senate zong nih September tein khan hnatlakpinak a tuah cang. Cu thawngpang cung deputy chief of staff for Senate Majority Leader Mike Shirkey le Amber McCann nih CNN ah an chim.


Hlaingthayar Hnawm Pon Mei Hmit-tu Pohpoh Ngandamnak Zohfel An Si Lai! | Faiceu News\nInnpiMyanmarHlaingthayar Hnawm Pon Mei Hmit-tu Pohpoh Ngandamnak Zohfel An Si Lai!\nMay 5, 2018 Philip Myanmar 0\nYangon ramthen, Hlaingthayar Myone, Htting Pin hnawm pon (hlonhnak) hmunpi a kangh lio ah mei thahnak ah aa telmi pohpoh cu ngandamnak lei zohfelnak tuah an si lai tiah DVB nih a tial.\n“Kawlram meithat zung lei, Kawl rak palik lei pawl vialte, mei thahnak ah aa telmi pohpoh, ngandam zohfelnak kan tuah lai. Si thiamnak lei in cheknak, ngandamnak caah a herhmi poh tuahpiak akn duh hna. Mei thahnak ah aa telmi pohpoh tuahpiak kan duh hna. Tu in ni 10 chungah kan tuah lai. Mei thatzung, Palik, Sipin le a herhmi pohpoh caah kan tuah lai, an min cazin rak kan pe uh” tiah U Phyo Min Thein nih meeting tuahnak ah a chim.\nTu May thla chungah Kawlram mei that pawl upat peknak zaanriah hrawmnak zong tuah asi lai tiah a chim chap.\nHnawm pon a kangmi cu ni 10 lengah an thah i, Thailand ah an cawkmi Bio Foam cu a hleih rih caah mei that zung le ram then le ram komh hna ah a herh ningiin bawmh an si lai tiah theih asi.


Phakan Lunghringkhur A Cimh Caah - News and Media\nKachin ramkulh , Phakan peng Nanhmaw khua Lunghring kawl company nih an rak cawh cia mi khur cu nihin zing suimilam 8 hrawng ah a cimh caah lunghring kawltu minung 2 an thi tiah theih a si. Nihin zing ah Yatanashwe company nih rak cawh cia mi lunghring khur cu a cim i lunghring kawltu minung pa 2 an thi, an ruak cu Phakan Siizung ah kan chiah hna tiah Mibawmchantu pakhat nih a chim.\nNizan may 5 zing zong ah Ceihpawa Company nih lunghring khur an cawh mi a cim i lunghring kawltu minung hliam 6 hliam an tuar i 4 cu a nunnak caah thin phang ngai a si tiah a chim chap. Phakan ah a tu le tu vawlei a cimh caah a luancia 2021 December 22 zong ah lunghring khur cawh mi a rak cim i minung 80 reng lo an rak tlau. Crd – TCP\nKahdohnak Ah SAC Ralkap Tampi An Thi


ZUAL KO. LAIMI KANPA REV. DR NGUR LIAN NIH MUAL A KAN LIAMTAK – The Chinlung Post\nPu Ngura (Rev. Dr. Ngurliana, MA, PhD Birmingham University, UK) nih ruah lopi in a kan liamtak ti thawngtheih cu ka lungttha hrim lo. Pu Ngura hi keimah pumpak hrimhrim in a ka dawtu a si. Myanmar Theological College, Mandalay khua i B.Th ka kai lioah kum 4 chung ca a ka chimtu a si lengah Tahan Vengpui Methodist Khrihfa Nubu nih bawmhnak an ka pekmi kong zongah amah nih interview a ka tuah.\nUS ram sianginn kainak ka tuah lio zongah recommendation voi 5 a ka ttialpiak. Pu Ngura hi cachimh a thiam, phungchim zong a thiam, cattial zong a thiam, Kawl holh zong a thiam, a theology zong a sang, a mirang holh zong a dawh, Greek le Hebrew zong a thiam fawn. Pa dik pa hman a si. Pa za bak a si.\nKeimah pumpak hrim a ka dawt ruangah US ka phak hnuah a lakphakti dingnak ah tiah tlawmpal te ka hei kuat. Tuantuk in a kan kaltak i Kawlram Khrihfa kan sung tinak a si. RIP. Taantakmi, Sangluai te chungkhar Bawipa nih hnem ko hna seh. Keimah pumpak hrim in ka lungttha lo ngai. Credit: Van Tum.\nRelchih:Federal Army how it begin.Federal Army adong le a hram.Federal Army timi idea arak thok tu hna hi tlangcung hriamtlai phu 12 an rak I kawmh nak National Democratic Front in asi. Hi NDF a dir khawh nak ah biapi bik in thazaang a rak chuah tu hna cu KIO Chairman Maran Brang Seng, KNU Chairman Gen. Saw Bo Mya le NMSP Chairman Nai Shew Kyin an si. 1976 May thla ah KNU hmunlipi Marnepalaw ah an rak thok.


“Real Madrid ka chuah tak kho men tiah ka chimmi bia cung ah ka ngai chih lo” Ronaldo – LAICOMM\nReal Madrid he Champions League hrai voi 3 pehtlai in a thlir kho cang mi le pumpululh a celh chung champions League voi 5 tiang a thlir kho cang mi Ronaldo nih hmailei a si ning kong cu puai a dih hnu ah a chim. Ronaldo nih Real Madrid he hmailei kan si ning kong ka chim kho lo tiah puai dih ah a rak chim. Kum 33 a si cang mi Ronaldo cu Champions League hrai voi 5 tiang a thlir kho mi zaanglek pakhat a rak si.\n“Ka tuah ding tampi a um rih. Thil pakhatkhat cu a cang deng cang ko lai” “Tu ah cun chim awk tha rih lo. Zei catiah mipi nih a kan dawt tuk ruang ah a si.”\nC.Ronaldo cu Real Madrid he 2021 kum tiang pehtlaihnak ngei mi an si. Tu bantuk in club in ka chuak lai tiah a chim chung mi cung ah ka ngai chih lai lo tiah a ti.\n“Zei hmanh ka chim kho rih lo. Kan president Florentino Pérez he tonbiaruahnak zong kan ngei rih fawn lo. Real Madrid ah ka um chung cu a numbik a si ko. Tucu kum 3 pehtlai in teinak kan hmuh mi cung ah i nuam ding a si. Nuamh caan ah cun hmailei sining kong cu chim a herh tuk mi silem lo. Zei si paoh ah tuanbia thar kan tial kawh” tiah a chim.\nChampions Lague final puai ah goal a thun khawh lo mi cung ah nalung rawk maw timi biahal nak ah “Ho nih dah chim? Champions League cu CR7 champions league ti hmanh in min pek khawh a si. Ho nih dah champions league sil tambik a thlir khawh? Goal tambik zong ho nih dah a thun khawh?” tiah Ronaldo nih a chim.\nPrevious “CR7 Champions League tiin min thlending a si cang” Cristiano Ronaldo\nNext “Salah cu Messi le Ronaldo he nan tahchun mi cu nihchuak ngai a si” Ramos


Thantlang Palek Quater’s Inn Hnih Sing 457 Dih In An Sakpiak Hna Lai – THE CHINLAND POST\nThantlang Palek Quater’s Inn Hnih Sing 457 Dih In An Sakpiak Hna Lai\nSalai Elvis| 2018 July 3| Thantlang khuachung cozah riantuantu hna umnak inn (quarter’s) vialte lakah palek umnak inn a chia bik a si caah 2018-2019 tangka kum ah inn hnih saknak caah rampi buget sing 457 dih in an sakpiak hna lai tiah theih a si.\nHi inn an sak dingmi cu chungkhar he a ummi caah inn khan 6 ummi dot hnih pe 126 x 35 saknak caah sing 366 le palek bawi (a-za-sih)umnak inn dot khat saknak caah sing 91 dih in Oh-chin- Thitsa Company nih tukum chungah an sak lai.\nHi inn sakpiak dingmi kongah Thantlang peng Hluttaw palai Pu Bawi Khing nih 2017 kum lio ah a halpiakmi hna a si i a tubantuk in 2018-2019 kum ah sak dingin an pek hna hi a si.\n“Hi kongah Hluttaw ah ka rak hal ciami chungin biahalnak ka tuah than hna i pyi-htay-yi vuanci nih hi inn sakpiak dingin a ka lehmi a si. Mah pin ah an ka pek rih lo mi palek nupi ngei lo mi hna umnak inn (lu-pio-sawng) minung 30 tlum pe 90 x 22 sing 77 dih ding ca zong ka rak hal chih” tiah MP Pu Bawi Khingnih TCP ah a chim.\nAtu lio Thantlang pelek quarter’s inn ah a ummi chungkhar dawng 14 tluk an si i Quarter’s ah aa tlum lo i khuachungah inn a hlangmi zong an um len. Atu lio an umnak inn ah khua dang in a rak i thialka mi nih an umnak ding inn cu anmah thazaang tein an i remh hma sa hnu ah an um tawn. Furpi ko ah hin an har khun i ruah nih a zuh len hna pin ah a vam le a tuang zong muka (plastic) belh chom in an um tiah theih a si.\nPrevious Thantlang Sangthen No.1 Nih Zungkip Fonh 9-0 In An Tei Hna I Champion An Co\nNext Caan Karlaknak Thimnak Caah Chin Party An I Fonh Kho Rih Lo; NLD Le CLD Palai An I Fiang Cang


Un General Assembly Ah Donald Trump Le Iran President An Bia Cu Tih Nung Ko – Chin World News\nUn General Assembly Ah Donald Trump Le Iran President An Bia Cu Tih Nung Ko\nNizan 73rd UN General Assembly palai hna hmaika ah US President Donald Trump nih Iran cu fak taktak a phomh hna. Atimi cu Iran hi ziknawh eihmuarnak khua a khangin lai a relmi le mipi canvo oil man zong a billion in an tangka bawm ah an khumh tiah a ti. Culawng siloin a peh rihmi cu thinphan thlalaunak le lungretheihnak siseh chiatnak a chuahtertu cun ram innpa canvo a ttihzah lomi le Middle East ram ah a ummi ralhrang hna a cawisang tu etc.. tiah a ti pin ah vawlei pi nih Iran hi kaltak in hnu chit cang ding a si tibantukin biafak ngaingai a phomh hna.\nNizan Donald Trump chimmi kongah Iran President Hassan Rouhani a thin a khanh ngamsam. Tuchun ah biachimnak caan a hungphan i, Iran president nih a phomh ve mi cu US hi vawlei cung kalning le sining phunglam a hrawktu taktak a si.\nMiram a hrocer in a tthihphaih lengmang mi a si i, tangka hmangin thazaang a chuahtu le tangka hmangin tukdohnak a tuahtu ralhrang, mah duhning hawih in vawleipi a nawlngeihnak tangah chiah a timi a si tiah Iran President Rouhani nih palai hna hmai ah Trump cu ceilak in a tthuat tthan ve. Hi an i phomhnak konghe pehtlaiin UN General Assembly lawngah siloin UN Security Council Meeting zong Iran hi US President Donald Trump nih a phomh tthan te lai tiah zumh a si.\nIran nuclear deal kum 2015 ah rak tuahmi cu US nih aliamcia May thla ah khan a chuah taak cang. Iran dantatnak le phihkharnak pehzulh dingin November ni 4 deadline tuah a si. Hi caantawite chungah Iran chawleh chawhrawlnak he aa pehtlaimi vialte hna cu US nih nan hrawh dih lai tiah nawl a rak chuah cang.\nAsinain EU ram UK le Germany cun France le EU lutlai hna nih cun US nawlnak tuahmi hi zeite hmanh ah an rel lo i, a si khawh chungin ttanlak pi in lam kawlpi dingin biachahnak an tuah.


Kan Khrihfa nun in midang nun thlengkhawh i zuam ve hna u sih. – Hakha Cherry\nMatthai 5:16, “Cu bantukin nannih nan ceunak zong cu mi hmaiah a ceu awk a si, cuticun thil ṭha nan tuahmi kha an hmuh lai i vancung khua i a ummi nan Pa kha an thangṭhat lai.”\nLamkaltu 1:8, “Asinain Thiang Thlarau nan cung i a tlun tikah cun, ṭhawnnak in nan khat lai i Jerusalem khua le Judea ram vialte le Samaria ram ah le vawlei cung khuazakip ah ka tehte nan si lai, tiah a ti hna.”\n(1) A luancia kum zeimawzat lio ah khan David Livingstone (Scottish missionary-1813-1873) kong Lai ca in an ttialmi ka rak rel bel. David Livingstone cu Africa ram ah missionary a rak ttuanmi asi. Mah missionary a ttuannak ah vom nih fak ngai in a seh ti si. An ram UK ah a kir i a hawile pawl cu a rian missionary chawngding in a fial hna/a sawm len hna nan ahohmanh nih an pom lo. A dam deuh in Africa ram ahcun missionary rianttuan ding in a thawh tthan ti si. Africa ram i missionary a ttuannak ahcun ramlak ah thlamte a sak i a um. David Livingstone nih Africa ram i missionary rian a ttuannak kongcu The New York Times i a ttuanmi M.Stanley timi pa nih a theih tikah interview tuah i a konglam ttialding in amah David Livingstone sin ahcun thlaruk te bak a um hnawh ti si. M. Stanley hi Khrihfa a si lo.\nBiaknak nei lomi a si kan ti lai cu. David Livingstone cu missionary rian a ttuanmi a si ko nan voikhat hmanh Bawi Zisuh kong le khamhnak thawngttha kong cu M. Stanley a chim ballo ti si. Asinan thla zeimawzat a rauh hnuah M. Stanley cu Khrihfa ah a cang ti si. Amah cu Khrihfa a cannak kong an hal ve tikah a lehmi hna cu David nihhin zeitik hmanh ah Khrihfa kong le Bawi Zisuh kong zong a ka chim bel lo i Khrihfa i luh ding zong a ka sawm fawn lo nan amah David Livingstone nunnak le thinglungput le ziaza ah Bawi Zisuh nun ka hmuh i Khrihfa ah lut loin ka um thiam lo i ka lut tiah a leh hna. Phundang in kan chim ahcun David nun le ziaza ah Bawi Zisuh ka hmuhmi nih ka nunnak ah rian a ttuan i ka um thiam lo, mah ruangah Khrihfa ah ka luhnak a si tiah a leh hna. Nang le kei Khrihfa nun ahhin teh Bawi Zisuh muisam le nun, midang nih teh an hmu kho ve hnga maw? Kaa le nunnak in hehtiah zum lotu hna sinah missionary cu kum tampi kan ttuan len ve ko nan mi pakhat hmanh Khrihfa ah kan cangter kho hna lo/kan luhter kho hna lo. Nitin kan Khrihfa nunnak ah midang nih kan biakmi, a nungmi Pathian an hmu kho ve hnga maw?\n(2)Tidim pa, ralkap bawi (captain) nih Kawl Buddhist nu a tthit ti si. Mah Tidim ralbawi pa hi Khrihfa tthatuk a si ti si. Mi nunnem, mi tthate a si. An nu cu Khrihfa a si lo nan voikhat hmanh Khrihfa kong le Bawi Zisuh kong cu a chim bello i Khrihfa luh zong a sawm fawn lo ti si. Nan kum zeimaw zat a rauh hnuah an nu cu Khrihfa biaknak ah a lut ve. Interview an tuah i zei ruangah dah Khrihfa ah na lut tiah an hal. A lehmi hna cu kan pa nih voikhat hmanh Bawi Zisuh kong le a biaknak kong Khrihfa kong zong a ka chim bello nan kan pa nunnak, ziaza le lungput ahhin Bawi Zisuh nun le ziaza ka hmuh i ka um thiam lo i cuti cun Khrihfa i ka luhnak a si e a ti. Tidim ralbawi pa hi Pathian tehte ttha a si i Khrihfa biaknak ttanh le sualnak lawng doh i auphun a si lo. A nunnak in Khrihfa cawnpiaknak le a sullam cu a langhter. Cuticun an nu cu a nunnak tiang a thleng khawh. Khrihfa tampi cu sualnak cu hehtiah kan doh i kan au len nan mi pakhat nunnak zong kan thleng kho ve lo i Pathian tehte ttha zong kan si kho fawn lo. Khrihfa biaknak cu a ttanhte lawng ttanh in kan i za ko.\nKan Khrihfa nun le lungput in midang nun thlengkhawh ding caan a za cang. Kan nun ziaza le thilttha kan tuahmi in zum lotu pawl cu Bawi Zisuh hnu zultu ttha ah ser ve cang hna u sih. Credit-Van Tum\nR.I.P Mithi kan ngei


A POITUK RALHRANG KAWLRALKAP NIH VANLONG TIANGIN KHUAMI AN KAH HNA – The Chinlung Post\nRalhrang kawlralkap nih khuami Vanlong in an kah hna.Ralhrang kawlralkap hna nih Loikaw I Nanat Taw le Yeyo sang hna cu cunglei raltuknak vanlong in hriamnam ngan in an kah hna tiah thanhnak an tuah. Kaya region Loikaw khua um mi Nant Taw le Yeyo sang hna cu ralhrang kawl ralkap lei nih hriamnam hme he angan he an kah hna.\nThawngpang Dang: Ralhrang kawlralkap thiltuah hi cu lung a fak hringhran ko. Zei sualnak ngei lomi hi zeizat remruam dah an thah hna hnga mu.. Ralhrang kawlralkap kah nak a nunnak aliammi cu thaizing ah a ruak kan vui lai tiah thanhnak an tuah. Taung Ngu ah ralhrang kawl ralkap hna kah nak ruang ah a thi mi U Myo cu May thla ni 25 ah an vui lai tiah theih asi.


Norway Mi Rumbik Pa Ram in Chuah ai Tim - Chin Community in Norway\nAugust 25, 2010 August 9, 2011 Peter Sang\nJohn Fredriksen cu Norway ah cun ahopoh nih theih dih asi, aruangcu Norway mirumbik asi caah asi. Kum 2009 ah khan a ngeihmi phaisa hi Norway phaisa in billion 46, 1 tiah record an tuah. Apa cu NSB ah wielding arak tuanmi asi i, anu hi kantin pakhat ah rian a rak tuan mi an si. Chimduhmi cu anulepa thawng in a rummi siloin, amah rian zuamnak thawngin vawleicung ah mirum pakhat asi khawhnak asi. John nih kum tin te Norway cozah sin ah a pekmi tax hi billion 4-5 lengmang asi. Ngandamnak zohkhenhnak le a dangdang bawmhnak a pekmi hi million in a za a phan cang. Mi nunsiang, mitha tiah min a rak ngei mi pakhat zong asi fawn.\nHi pa nih achimmi cu, Norway chawlehnak ka tuah chung kum 30-40 chung ah cozah akaimi hna nih an ka tuahto ning ka celh ti lo caah, ka company cheukhat (oil le tinbaw) ramleng ah ka lawngh cang hna lai tiah nai ah khan a chim. Azeiruangbik ah asi ti cu a chim duh lo nain, a huap in a chimmi ah, tax kong zong asi i, a tu amah chawlehnak he ai pehtlaimi zulhding phunglam a tu le atu an thlen, an remh than lengmang (Keimah dantat duh ruangah) caah ka celh ti lo ati.\nHi pa a chuah taktak ah cun, a company riantuanmi minung Norway ah 10, 000 hrawng an um si kaw, rian chuah haumi an tam lai caah ram pumpi nih a tuar khawh mi thil asi. Nain khatlei ah cozah minunng abikin ramchung chawlehnak minister a tuanmi Trond Giskes nih a chim vemi cu, hi kong nak in rian ngandeuh Norway nih tampi kan ngei, chimduhmi cu, buaipi tuk awk tlak thil asi lo tiah ati. John nih chimmi cu, Norway ram chung chawlehnak tuah nih a ka nengtuk cang ati, cubia cu Trond nih a leh ve i, kei cu ramleng ka um ah hin dakaw Norway hi ka ngaih tuknak ah ka zawt ve cu ati.\nSocialist leftist party phaisa kong committee ah biachimnak nawl ngeitu Inga Marte Thorkildsen nih cu, tu bantuk ramdang ah ka ngeihchiah vialte ka kal pi lai a timi cu, tax pek atih ruang ah asi I, cucu vawleicung mirum 100 hmanh ah ai tel kho ve mi nih ningzak tuk awk asi, a duhnak poh ah va kal ko seh law khua va sa ko she, ramchung minung hna nih tax te kan pek cio ruang ah cun pei kan ram cu vawleicung hmanh ah umnak athatbiknak ram pakhat ah ai cannaka si cu ati.\n← Burma Ralzaam Kong ah Spydeberg Frp nih Bia an Chim\nAugust ah 969 nih Norway ah Dawrnak an Sok →


Taluk Ram Nungak Dam Lo Mi Cu Pathian Dawtnak Le Nan Thlacam Piaknak Thawngin A Tha Chin Lengmang Cang (+Video) – Onlinenungak\nTaluk Ram Nungak Dam Lo Mi Cu Pathian Dawtnak Le Nan Thlacam Piaknak Thawngin A Tha Chin Lengmang Cang (+Video)\nA sunglawi tuk e, Bawipa a ttha. Tiluk ram i a um mi kan nau nu a dam lo mi cu zumtu khrihfa mi thlacam piak thawng thawngin nikhat hnu nikhat dam lei a panh cuahmah cang tiah thawng kan theih hi a si. A lawmawm tuk e Tiluk ram a um nak ah Chinmi chungin Tedim lei Zomi ai timi nih chawva lei in tampi an bawmh ti thawng kan theih a sunglawi taktak.\nA tanglei ah a Video kan van chiah\nA zawtnak a rak i awt nih fiang fai deuh in rak rel >>>>>


Lungthli Tum: Khrifa Caah Thawngpangchia, Muslim Caah Thawngpang Tha\nKhrifa Caah Thawngpangchia, Muslim Caah Thawngpang Tha\nUS thiamsang pawl 'Pew Research Center' nih vawleicung biaknak a karh ning an kherhlai i nizaan ah khan an hmuh mi result an chuah. An chim chung mi cu 2050 tikah cun vawleicung muslim milu hi a tu 1.6 billion in 2.76 billion tiang an kai lai, Khrifa hi 2.17 billion in 2.92 billion tiang lawng a kai te lai ti a si. Muslim milu hi 72% in kai ding a si nain Khrifa milu bel cu 34% lawng in a kai te lai.\nA tu ning tein muslim an karh ko ah cun 2050 tikah cun vawleicung um khrifa le muslim milu ai tluk cang lai i 2100 tikah cun vawleicungah muslim milu an tam bik cang lai tiin an ruah domh. Hmailei kum 35 chungah Muslim, Chrihfa le Hindu cu an karh deuh lai nain Buddhism bel cu a karh lem lai lo,a zor deuh hlei lai lo ti a si.\nPew Research Center nih an chim chung ning ah cun:\n# US ram chung biaknak ngei lo Atheists pawl a tu lio 16% in 2050 tikah 26% tiang an phan lai nain vawleicung huap biaknak ngei lo milu bel cu an tum chuk lai.\n#US ram Khrifa milu 75% in 66% tiang an tum te lai, US ram biaknak ngan bik changtu Jews biaknak (Judaism) cu Muslim nih a chuh te lai. Muslim hi US ram ah a tam bik chang tu an si cang lai ti duh nak.\n# Africa ram pawl(Sub-Saharan Africa) ah vawleicung khrifa 40% an um te lai i Nigeria hi US le Brazil chim lo in khrifa an tam bik nak ram a si te lai.\n#India hi vawleicung muslim milu an tam biknak ram a si te lai nain a tu majority a si mi Hindu pawl zong an thawng chin ve ko lai.\n#Europe ram milu 10% hi muslim an si te lai i EU ram Khrifa milu 100 million in an zor te lai.\n# Hindu hi 1.4 billion, Judaism hi 16 million an phan te lai i nain Buddhism bel cu a tu ning te an si ko lai,an kai lai lo i an tum hlei lai lo.\n#106 million nih Khrifa an chuah tak te lai i 46 million hrawng nih Khrifa ah an lut ve te lai.\n# A tu lio Khrifa majority an si nak ram 151 (Australia, France, Netherlands, UK, New Zealand tibntk) ah Khrifa milu majority an si ti lai lo.\n#Vawleicung ram 51 ah Muslim milu majority an si cang lai.\nMirang ca rel kho mi le thuk deuh in rel a duh mi nih hika Pew Research Center ah rel khawh a si lai.\nPosted by Lungthli Tum at 13:44


Kawlram Model Minthang Thin Zar Wint Kyaw Nih A Mui Dawhnak Hmangthlak A Kan Hmuh Ter Hawi Cang.+ Photo – Chuncha News\nKawlram Model Minthang Thin Zar Wint Kyaw Nih A Mui Dawhnak Hmangthlak A Kan Hmuh Ter Hawi Cang.+ Photo\nKawlram model minthang Thin Zar wint kyaw nih a mui dawhnak hmangthlak a kan hmuh ter hawi cang ko hih. Vawlei cungah muidawh le model pawl hi an rian sang bik cu hi bantuk minung hna mit hlam le zeitin dah ka lar lai ti hi anmah rian cu asi ko.\nVawlei cung cu a thancho tuk cang i a tu bantuk kan hmuh mi hna hi cu thil sual ah a ruah lo mi an tam ko cang. Zei poah hi hmuh ton thiam hi a biapi ve caah kanmah lei pawl caah cun sual palhnak ah a ruah mi zong kan um ve kho men ko.\nApost tu hmanh nih special in a kan hmuhter ahcun ningzahnak ding thil a um lem lo, hi hi sualnak ah la hram hna hlah uhsih. Chan tiluan hi kan zohchun pah thiam kan hau ve. Kawlram Model minthang ahcun amah tluk hi kong ceihmi le a dawhmi hi an um lo tluk hi asi. Hmangthlak zoh cio khawh asi.\nRef: Thin Zar Wint Kyaw\nNote, Careltu hna hi bantuk hi news cu a si bak lo nain a zoh a dawh lo tuk in nan ruah sual ahcun ka ngai thiam hram ko uh. Phaisa kawlnak zong a si lo, kan chan umtu ning hmailei ah kanmah laimi zong nih ralrinnak ah i lak thiam ding kha ka duh ngai.\nFalam Khuapi Zong Tuzan Thok In Zaan Leng Chuah Lo Ding In Nawl An Chuah Ve Cang\nHakha Ah COVID-19 Positive Pakhat A Um Hi Thinphan Tuk Le Tih Tuk Ding A Si Lo.


Ngakchia Diaper cawk tik ah theih herh bak mi hna.. – DOH PHIT\nNovember 17, 2019 admin THEIHTLEI 0\nNgakchia pakhat cu a vitamin le a rawl ei ding mi lawng kha a biapi lo i, a thilhruk aih dingmi zong hi a rak biapi taktak ve. Cu tik ah thil kan hruk tik ah theihhngalh herh mi pawl cu a tanglei ahkan langh ter lai.\nNgakchia Diaper ka cawkpiak lai na ti asi ahcun atanglei ah kan langhter mi hna hi cu a tanglei bantuk in an si hna…\n1 Quality (a chiatthat theih herh)\nNgakchia pakhat i a takvun cu a nenno tuk rih mi asi caah Diaper cawk tik ah a thabak mi kha cawkpiak a herh. A ruang cu a tha huaha lomi diaper nih cun ngakchia takvun pawl kha a hnursuan khawh caah asi.\n2 a phun (size)\nNgakchia diaper ahhin size a phunphun in a um, cu caah ngakchia diaper na cawk tik ah ngakchia kum le a pumrua, a rihzan zohpiak in Diaper kha cawk ding asi.\n3 Diaper hruk tik ah zeidah lawh timi zong lengmang ding\nNgakchia cu atu le tu zunzun le ekek a hmang mi an si i, diaper kan hruk tik hna ahcun kan rian zong zaang a dam deuh. Cu tik ah Diaper ka cawk piak lai na ti asi ahcun a hruk fawi deuhmi kha thiampiak ah a tha. Na rian zong zaang a dam deuh lai.\n4 ngakchia diaper hruk tik ah Diaper nih a hnur sual maw timi zoh lengmang ding\nA cheu diaper ahcun chemical dat ai tel mi a tam tawn caah ngakchia taksa kha a hnursuan khawh. Cu caah ngakchia diaper na thlen/hruk tik ah diaper nih a hnur sual maw timi zong lengmang ding. A taksa hna voiding a lo lo sual maw timi zoh piak lengmang kha a biapi ngai.\n5 ngakchia le a kumkhua\nNgakchia pakhat kha a chuahka in Diaper nan hruk tawnmi kha a upat deuh tiang hruk cu ai ning lai lo. A ruang cu a fat hnawh cang caah a takvun a hnursuan khawh. Cu caah amah le kumkhua he ai tlak ning in cawkpiak i hruk ding.\n6 diaper he ai tlak maw tlak lo zohding\nDiaper na hruk tik ah ai tlak maw tlak lo timi zoh piak ding. Ai tet tuk maw? Asi loah ai long tuk maw timi kha zoh thiam a hau, a long tuk mi asi ahcun a tha fawn hoi lo le mu. Cu caah nu le pa hna nih zohpiak thiam in a size zong thim piak thiam a hau.\nNgakchia diaper ahhin a hmui ngaimi an um theu tawn ve. Cu tik ah Diaper ka caw lai na ti asi ahcun a rim um lomi tu kha thim ah a tha deuh tiah Doctor te nih ruahnak an pek mi asi. A rim hmui ngai mi pawl hi a tam deuh cu Chemical ai tel mi an si deuh hna. Cu caah a rim um lo mi tu kha thim ding asi.\n8 tihnung maw nung lo\nNgakchia pakhat diaper cawkpiak ding asi ahcun a ngandamnak he zohchih a hau. A ruang cu Chemical tamdeuh ai tel mi asi ahcun ngakchia ngandamnak caah a hnursuan khawh caah\nGENEVI TUAN BIA ( DAL – 10 NAK)\nThinhun tuk nak nih a hnursuan khawhmi ngandamnak….


Covid-19 Zawtnak In A Thih Lai A Nupi Ca A Kuat Tami Cu “An Duhtu Le Hngakchia Hna Dawtu Ding Na Hmuhton Ah Cun Lunglawmte In Na Hmailei Ah Rak Kal Ko” – The Cherry Par\nMaw thihnak thlachiat ruah thiamlo pa tiin au len zong ah thihnak nih cun timhcia in a kan hngah dih cio ko. Zeitik ah dah, khoika hmun ah dah hi kan taksak hi ṭheh a si lai bel a ho nih kan chim kho cio lo. Nizan ah coronavirus in a nunnak a liammi fa le pahnih hna pa Jonathan Coelho nih a dawtle hna sin donghnak cakuat a ṭialmi rel cu thinlung a kekkuai hringhran ko.\nCoronavirus in a thihhlan deuh ah a chungkhar sin ah hi bang in cakuat a ṭial ta. Ka thinlung dihlak in kan dawt hna. Kai ruahchan ngam lomi nun a ṭha bikmi nun in nun caan nan ka hmanter. Na pasal le Braedyn le Penny hna pa ka si hi mi vanṭha le kai uanthlarpi bikmi a si. Katie ka tonmi minung vialte lak ah ai dawhbik, pasal le fale felfai bik in a zohkhenhtu na si. Nangmah bantuk hi an um bal ti lai lo. Nunnuamte in nun van i zuam law nangmah duhlak in a ka tuahtu a ka tuahtu na tuarkhawhnak kha zeitikhmanh ah van thlau hlah. Fa le caah nu ṭhabik na si ti hi fiangte in ka hngalh tiah aṭial.\nJonathan Coelho hi kum 32 te lawng a si rih. Kan hnu cacawn nithumni ah khan COVID-19 in a nunnak a liam. A nupi Katie Coelho hi kum 33 a si i fa pahnih Penelope thla 10 le Braedyn kum 2 an ngeih hna. Jonathan hi Danbury hospital kum ni 28 chung a kuahhnu ah hi bantuk in a nunnak thaw a dih hi a si.\nA cakuat a donghnak ah a ṭiami hi mi thinlung a khoih bikmi pakhat cu a si. A cakuat a donghnak ah a langhtermi cu kan tonmi hi liam ve ko hna seh. Hnu lei thil hna ah kir ṭhan ti hlah. An duhtu le hngakchia hna dawtu ding na hmuhton ah cun lunglawmte in na hmailei ah rak kal ko. Zeithil na ton le na tuah hmanh ah nai lawmhnak hi ka duh bikmi a si tiin a bia a donghter. Ref: New York Post


Inn Ngeilo Lamcung Minung Ah An Ruah I Mawtaw Cung Ah An Kaiter Duh Lo Mi Professor - Hakha Times\nInn Ngeilo Lamcung Minung Ah An Ruah I Mawtaw Cung Ah An Kaiter Duh Lo Mi Professor\nPhilippine ram Polytechnic University of the Philippines (PUP) sianginn Professor pa cu Inn ngeilo lamcung khuasa mi an ruah i Jeepney mawtaw cung ah an kaiter duh lo. Jeepney mawtaw hi Philippine ram ahcun ram mipi umkalnak caah mipi nih an hman bik mi mawtaw a si.\nSianginn Cachim saya pa hmanthlak\nsianginn cachim saya pa cu hun kai ve a timh ahkhin an kaiter duh lo ti asi mah cu mah he a ra tti mi a riantuan hawi pakhat saya Rozel Billones pakhat thil sining ahmuh thei hnu saya pa cu mawtaw cung a kaiter, mah bu zong cun mawtaw acit mi pakhat nih a duh rih lo tiah theih asi, Rozel nih a thihun bu ziah kan ram minung ve lo nan duh lo tiah a ti hnu ah mipi cu holh lo in an hmai an I chiat I an dai than tiah theih asi.\nSaya pa hi amin ah Ruben Madridejos asi, PUP university le College of Science hna ah Physics a chimtu, anih hi Germany ram cawnnak degree Master of Science in Geophysic a lakh nu ah philippine ram ca a chim mi asi.\nMalaysia: Najib Cu Atuni Hi Avoihnih Nak MACC Zung Aphan


Lawmhpinak (Congratulations) – Hakha Cherry\nIndiana University (East), Franklin City University, le Oakland City University nih an sianginn i bawlung (soccer) chuihter ding in Perry Meridian le Southport high school i a kaimi bawlung (soccer) chuih thiam Chin siangngakchia minung 5;\nThawng Lian (PMHS), Hrang Kung Lian (PMHS), Thawng Pi (PMHS), Le Bawicung Phutin (SHS)- scholarship pek ding in minthutnak an tuahpi hna tiah theih a si.\nBawlung (soccer) chuih thiam in college nih scholarship an pekmi Chin siangngakchia hna the Chin Voice nih kan lawmhpi hna. I zuam chin uh!\nCongratulations Hrang Kung Lian, Thawng Pi, Hoi Cum Lian, Thawng Lian and Bawi Cung Phutin for signing with colleges to continue your soccer career. Keep Shining!Credit-The Chin Voice\nMirang nih “Spy” an timi le tulio Kawlte nih “Dalan” an timi khi akhat maw No,Khatnaisai hlah. Spy cu Kawl nih “Tusu” an ti mi khi asi. Spy Tusu cu Oxford Dictionary nih an tial ning ahcun,Ram mi caah asilo le Abu(organization) riantuannak tbk ah thih ngamh in Miphun caah nunnak pek in thlithup riantuan in thawngpetu an si . A Miphun le Aram mi zei tik hmenh ah a rawi phir bal mi an si lai lo.World war 1 le 2 lio Spy pawl kong cu can ka neih tik ah tial kawh ka rak izuam telai.\nKawlte nih Dalan an timi hna cu,England Oxford University akai lio mi Kawlnu nih a chim ning ahcun phuahchawp holh(slang) asi le Mirang in kan leh ahcun “ Flyer Monkey” tinak asi. Dalan cu amah caah thatnak le miaknak asi poah ahcun Miphun a leirawi lai . Thazang thawngnak lei poah ah a ttang peng lai i amah miaknak si poah ahcun thilthup in bia a phuang lai. Thiltha siseh thilchia siseh atheih zong ah amah pawkhimnak ca asi ahcun Miphun lei rawi tu khi an si zungzal lai . Amah lei kam an thazang a der ahcun a thawng deuh mi lei ah hmunhma nei lo in miaknak lei poah ah ttang in an ni thuipeng lai ati.\nNote, Spy cu Miphun leirawitu an asi lo . Miphun caah nunnak pek in biaphuangtu an si. Dalan cu Miphun leirawi tu an ci kan hmih kawh hna lawng ah Miphun kan him lai. Credit-Salai Collintin Cinzah\nKan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh.


Sihni Salai Dawt Cung Lian an Inn ah Gas a Puak i a Nunnak a Liam! – Kawltu Team\nSihni Salai Dawt Cung Lian an Inn ah Gas a Puak i a Nunnak a Liam!\nApril 18, 2021 Amon Ka Si\nSihni Salai Dawt Cung Lian an Inn ah Gas a Puak i a Nunnak a Liam.\nMandalay ah tlaih a tongmi pawl minung tampi luat ding in bawmhnak a petu a si bang in mi theihngalh le dawtu tampi a ngeimi a si i, atu bantuk in a nunnak a liammi kong ah Mandalay khuami tampi nih online zong in ngaihchiatnak an langhter.\nRelchap: Federal Army Dirhnak Ding Ah Caan A Rau Ti Lai Lo! (GOOD NEWS)\nApril 16 ah CRPH nih cozah thar National Unity Government (NUG) cu tlamtling tein a vun ser cang. Cozah an ser cang caah um lo awk tha lo a simi cu cu cozah le mipi kilvengtu ralkap a si.Ralkap dirh ding hi CRPH nih a rak chim cang. Federal Army ti a si lai ti a si.\nCu Federal Army cu Myanmar mipi dihlak nih kan i hngahhlang tukmi a si. Caankarlak cozah an vun ser cang bantukin Federal Army dirh ding zong cu a herh tuk cangmi a si. Federal Army a dir ahcun ka lut lai tiin a hngakmi mino an tam tuk. Zeiruangah atu tiang a dir bal hnga lo tiin mi tampi nih kan cuanh cio. Hi Federal Army dirhnak kong he pehtlai in CRPH i ramkip biakchawnhnak lei tuanvo ngeitu U Htin Lin Aung nih cun caan tlawmpal lak rih a hau tiah a chim.\nAmerica a ummi Myanmar Democracy cawlcangtu hna he online meeting tuahnak ah U Htin Lin Aung nih cun “Atu cu cozah zong a hung dir cang i cozah tungtlang pakhat a simi ralkap dirh a hau cang. Kan dirh lai i kilvennak tuanvo an lak lai. Ralkap kan dirh hlan ah mah le mah kilvennak bu (PDF) kan tuah hmasa a hau. Mipi hi an lung a tho tuk i bawmh an kan duh, i tel ve an duh ti kan theih. Ralkapbu pakhat dirh ding ahhin ningcang tein thok a hau. Daithlang in tuah awk a tha lo. Caan lak deuh a hau. Caan lak in tha tein kan dirh lawngah mipi a kilvengtu ralkapbu a si kho lai” tiah a chim.\nCu lawng si loin ramkip hmunkip ah a ummi Myanmar rammi hna nih CRPH ah bawmhnak an pekmi 9.2 million leng a si cang i cu chungin cheukhat cu CDM a tuahmi hna bawmhnak ah an hman. Cuti i CDM a tuahmi hna bamwhnak ah an hmanmi cu MAH ralhrang nih an kham, hnahnawhnak an pek lengmang hna tiah U Htin Lin Aung nih cun a chim.\n“Over 9.2 Million bak a si, atu tiang kan hmuhmi ah mu! Cu tangka hna cu ပြည်သူ့ဂုဏ်ရည်အဖွဲ့ hruainak in an khawlhmi a si caah anmah bank ah a lut cang. Cu chungin CDM bamwhnak ah kan hmanmi a um. Cucu hnahnawhnak tampi kan tong. CDM tuah ruangah harnak a tongmi tampi an um. Din le ei, cun ngandamnak lei zongah! Cu bantuk caah cun bawmhnak pek kan duh hna. Asinain ralkap nih a phunphun in hnahnawhnak an kan pek peng”.\nSuimilam pakhat le cheu chung online meeting ah America lawng si loin Canada, Italy le Myanmar ramchung lei in cheukkhat zong an i tel kho. An ceih bikmi cu April 16 ah sermi UNG nih hmailei ah zei bantuk zuamcawhnak dah a ton lai? Ramleng a ummi Myanmar rammi hna nih zeitindah bamwhnak an pek lai timi kong a si.\n← BREAKING: Mipi le Ralkap An I Kap Tthan!\nMin Aung Hlaing Kawlram In A Chuah Bak Ahcun Tlaihding In An Chim! →


UK ah Covid 19 Phundang le Rang tak tak i chonh khawhmi an Hmuh – Kawltu Team\nUK ah Covid 19 Phundang le Rang tak tak i chonh khawhmi an Hmuh\nDecember 22, 2020 Pu Tawn Mang\nWorld Health Organisation (WHO) nih United Kingdom (UK) ah Covid-19 phundang a thar in a chuak than tiah an chimmi kongah UK official hna cu biaruahnak a neih pi hna tiah theih asi. Report cheukhat nih an tarlangh ning ahcun UK ah a thar chuak mi hi covid-19 pulrai a hmasa mi he a phun ai dang deuh i, tutan ah a chuak mi hi a karhning a rang deuh i, sinain a thazaang a thawng lo deuh i ttih cu a nung lo deuh tiah an chim.\nPrime minister Bois Johnson le scientist hna nihcun an ram coronavirus phundang a chuak mi hi a hmasa i a chuakmi nak in 70percent hrawng in a karh ning a rang deuh i, asi nain ttihnung lo deuh i, covid-19 vaccine serchuah mi zong mah caah hin a that chih an zumh nak kong an chim. A thar hi a karh a ran deuh ruangah hin England nitlak chaklei London khuapi zong rikhiah umlo in kharkhumhnak faak deuh in tuah than asi.\nHi kharkhumhnak hi can zeimaw chung cu kalpi a haut e lai tiah health minister Matt Hancock nih cun a chim. UK ah coronavirus phundang a karh cuahmah timi chimrel a um ruangah hin nizan khan Netherlands nih UK in vanlawng an ram ah luh a khap than i, hi khapnak nih hin hmaikum January 1 tiang a nguh lai ti asi. Source: Daily Mail\n← Tunai te khan Biden nih Sii aa Chunhmi kong ah hi ti hin a langhter Cang.\nChhe Kuh Fapa te cu a Celh Hrim lo. ( A nu le Tuluk pa he aa Duh diam fawn) →


Tuufa Zaanriah | Radio Veritas Asia\nBishop Felix, Chaungkhuah ah\nZUMHNAK PHUNG NGAIH AWKAH A HERH MI\nPathian biak chung phungbia nih zarhpi ni fate, sermon (biachimnak le) zumhnak phung a chuahter. Sermon ah cun, tlangbawi le Khrihfa upa nih Pathian thawchuah hnawh mi bia kha an kan chimh. Sermon zong cu Bible cachung ah lak mi a si, a fiang lomi zong kha an vun ceuter i nun sawhsawhnak ca i tuah le hman ding mi kha an vun langhter. Sermon nih cun a kan conglawm lo. Jesuh nih toidornak he a rat bantukin, a thaw lo mi changreu ah aa cang, cu a si caah Thiang Thlarau nih a caancaan ah thlen lo in rian a `tuan, amah zong a vervar lomi cawnpiaktu ah a tla.\nMah sermon hnu ahcun, Nicene phung kha heh tiah kan chim, mah hi cu zumhnak catlang tlawm pal ah vun chuahter mi kha a si. Zumhnak phung cu a fiangmi a si, diamond lung an khuai mi a fiang mi bantuk a si. Gloria i thlacamnak he khan aa lo. Nicene Pathian biaknak phung cu dai tein a um, asinain a ningcang cu, mi hlen hman dawh khi a si. A hnubik, Dorothy Sayers zong nih hi tin a ti, zumh mi thil cawnpiaknak ah drama (zoh i hmuh mi thil) cu a um. Hika ahhin Khrihfa mi hna zumhnak phung doctrine cu a um, Rome Pennak lio ah Khrihfa mi nih hi zumhnak phung an chim ruangah thongtlaknak le thihnak kha a rak um. Kumzabu palinak ahcun, a peng pumpi ah ramchung ah ‘civil war’ ral a rak tho dengmang, cu zong cu Jesuh doctrine le Apa he pakhat an si nak ruangah khan a si. A thar in a ping in kalpi mi zumhnak kha a chuak i Khrihfa bu kip ah cancer bantukin a karh, kha nih khan minung pum nunnak kha a tlirh khonh. Hi nih hin Nicaea Council ah (325 A.D) le Constantinople ah 381 A.D ah hi kong hi an chuah pi, hi ruangah a `habik mi ruahnak le thinlung kha Khrihfa bu tuanbia ah a chuahter. Catholic zumhnak hrampi pek awk ah hi sining an tuah mi cu, biaknak zumhnak phung an tuah mi cu a fawi mi hman khawh mi kha a si. Kumzabu pathumnak thok khan rak thok dawh an si. Cu Council an limhnu ah, Nichuahlei Khrihfa bu tampi nih mi felmi biaknak phung hla in a sa kho mi kha zarh fa te an herh. Chimnak lawng siloin mah hi cu thawng`tha hrimhrim a si, nunnak khamh khotu thawng zong a si fawn.\nCardinal Joseph Ratzinger nih Gospel (Thawng`tha) le Biaknak phung an i pehtlaih ning kha tawi fiang in a chim ve. “Dogma (zumh mi phung cawnpiak mi) cu kan fianter ahcun zeidang kong siloin Bible ca a sullam fianternak kha a si ko. HI thil cu zumhnak in a chuak mi kumzabu tampi liam hnu ah khan a si. Zumhnak phung cu “Kan Pale hna i zumhnak) kha a si,” cucu a nung`theu ko rih. Cu bantuk `thiam`thiam in, International Theological Commission hna nih 1989 ah ca kha an chuah “Zumhnak phung an leh mi nih hi tin a ti”. Khrihfa bu i zumhnak phung i thlacamnak cu Bible ca an leh i an fianter mi kha a si ko. Hnu deuh can zongah hi pungsan an fehter mi cu, Thiang Thlarau bawmhnak thawngin thlen khawh a si ti lo i mah hi Bible ca rel ning tawhfung cu a si cang. Zarhpi ni zumhnak phung zoh loin kan chim tikah, hi hlang ko in kan cohlan mi Bible in zumhnak kha a si i kan i tinh mi biatak kha a si. Thlacam ning phung chungah drama piah mi bantukin kan lut ve, hi zawn ah hin pei hlan kan pipu hna nih thih an rak ngamh cu.\nHi hna hi kan pehtlaih hna, zumhtlak a si mi hna i thlacamnak le zaangfah nawlnak kha kan chim tikah. Hi phung nih hin mithiang mi hna nawlpiaknak rian ah khan a kan luhter. Hi zawn ahhin, Pathian biaknak phung Bia hna kha an dih, i a thuk i hngalh a har mi changreu le mitsur zu dinnak chungah khan kan lut.


Rev. Dr. Gordon Za Thio: Ralzam Hna Sinah Biacah! – The Cherry Par\nRev. Dr. Gordon Za Thio: Ralzam Hna Sinah Biacah!\nBAIBAL THEIHTLEI; 105. Ralzaam Hna Sinah Biacah\n1 Siang 19:3 = Khi tikah a thin a phang i a tho i a zaam i Judah ta asimi Beersheba khua ah a phan, khi kaah a sinum kha a chiah ta. Vawlei cungah ralzaam hi an um lengmang ko. Arun zong in an zam i pumpak zong in an zaam. Ralzaam lakah profet minthang Elijah zong ai tel. Kha tluk paral tha ziah hme a zaam hnga ti lo awk a tha lo.\nKarmel tlangah Pathian nih a umpi i vancung in mei tiang a thlatu le Baal profet vialte zong a that dihtu asi nain nu sual le nu thalo a tih ruangah a zaam daih ko. Ahab nih Jezebel kha Elijah nih Baal profet vialte a thah dih hna ti a van chimh le cangka Elijah sibah mi pakhat a thlah i bia a cah.\n“Na nunnak cu annih lak i pakhat nun-nak bantuk ah khan thaizing atutik caan i ka ser lo ahcun, cubantuk in le cunak tam deuh zong in pathian hna nihcun ka cungah tuah ko hna seh,” ati (1Siang 19:2). Cucaah thih a tih i a zaamnak asi. Jeim bia a dik tuk ka ti. “Elijah kha kanmah ban tuk minung asi ve ko,” ati, Jeim 5:17. Aherh lo le, cuu lo zaalo i thih cu Pathian mi hman Elijah zong nih a tih le a zaam. Thih tih ruangah tutan ah Kawlram hmunkip in ram dang le khuadang le ramlakah kan zaam tung hna. Elijah kan hluan ve ko.\nAzaammi lakah zumtu zong nan i tel i zumlotu zong an i tel. Zaam hi a herh ahcun zaam ding asi ko. A zaammi soisel a herh lo. A zaammi zong nih i phuhrun tuk ding asi lo. Elijah hmanh pei a zaam ve cu, nan mawh tung lo. Hiti ka ti tikah zaam hi a tha tuk ka ti duhnak asi lo i nan zaam hi nan palh ka tinak zong asi lo. Nihin i kan hrawmh duhmi hna cu “Ralzaam na si zongah Pathian sin in na zaam kho lo,” ti tu hi asi.\nSam catialtu nih hitin ati. “Na Thlarau sin in khuazeiah dah ka zaam khawh lai? Na hmaika hin khuazeiah dah kai thuh khawh lai?” Sam 139:7. Khuazei nan phak hmanhah Pathian sin in kan i thup kho lo ti philh hlah usih. Sam tialtu nih a van peh.\n“Vancungah khin hung kai ning tiah, cuka ahcun na rak um ko lai………..Nichuahlei ah khin lodiam in hei zuang ning law, asiloah nitlaknak lei a hlatnak bik hmun zongah khin hei um hnik ning law, cuka zongah cun a ka hruaitu dingah nangmah na rak um thiamthiam ko lai. Aka bawmtu dingah na rak um thiamthiam ko lai,” Sam 139:8-10.\nMizoram nan zaam zongah siseh, Thailand le Tilukram nan zaam zongah siseh, khuate le ramtang i nan zaam zongah\nbawm ding in Jehovah Pathian a rak um diam ko cang. Elijah zong meng 40 hrawng ava zaam i hmunphiah kung tang ah thi ding in thla a cam. Ralzaam si cu lung a rawk tuk ko. Asinain hmunphiah kung tang a ihnakah vancungmi nih a tongh i, “Tho law ei tuah,” ati. Atho, khua a van zoh i lunglin in emmi changreu hlum khat le ti thawl khat a hmuh. A ei a din i a it than.\nCun Bawipa vanvungmi ara i a tongh than. “Tho law ei tuah, na khualtlawnnak lam cu na celh sual lai lo,” ati. Cun a tho i a ei i a din i rawl thazaang in ni 40 le zan 40, Pathian tlang Horeb leiah cun a kal (1Siang 19:4-8). Bawipa vancungmi cu Bawipa Jesuh asi ko tiah mithiam hna nih an ti.\nRalzaam Elijah zong a phaknak paoh ah Jehovah Pathian nih a umpi i a zohkhenh bang zumtu ralzaam hna zong Jesuh Khrih nih nan umnak hmun cio ah an umpi ko hna kha mu. Mizo kan unau hna hi Pathian nih a vancungmi hna bantuk in a hman hna caah an ti khawh tawk in an in zohkhenh hna i tluninn an i awnh hna.\nHihi Pathian riantuannak asi ti philh hna hlah usih. Annih zong kanmah bawmtu ah a hman hna hi an thluachuah lianpi asi. Mifir nih an tuk le an denmi a tuammuaitu Samaria mi thapa an hluan. Damiah vuakmi sinak in Samaria mi\nthapa si kha kan uar deuh ko cuh.\nVawlei cung ralzaam tampi cu an phaknak khua le ramah an um lan tawn. Mi tampi cu an khua le an ram an hlam than ve. Kan Chinmi a zaammi hi cu kan khua le kan ramah nan kir than te ko lai. Nihin i kan cah duhmi hna cu: Elijah profet lian zong a rak zaam ve bal. A zaam nain Bawipa nih a nihsawh lo, ti le rawl tu a peek i rian tuan\nthan a fial.\nNannih zong khuazei nan um le zeiinn tang i nan i dor chung zongah kan biak Pathian nih an umpi ko hna. Ti le rawl an peek ko hna. Cucaah nan umbak hmun cio in Elijah bang Bawipa he i hawikomh philh hlah u. Nan sining kha Bawipa chim ko u. Lam thabik ah an hruai ko hna lai tihi asi. Bawipa nih thluachuah he nan umnak paoh ah in umpi in, in veeng ko hna seh. Amen.\n← Elon Musk Mirum Bik Nih Vawleicung Ei Awk Ngei Lomi Caah $6 Billion Bak Ka Hlut Lai A Ti!\nSaya Van Tum; Laimi caah cun USA le UK le UN zong Dalaan an si ko ne hi! →


Updated News; Hakha ah Nungak Lal Par Mawi cu zankhat a tlau hnu ah an hmuh than cang e – Chintanbo\nSeptember 22, 2021 admin CHINNEWS 0\nUpdated News; Hakha ah Nungak Lal Par Mawi cu zankhat a tlau hnu in an hmuh than cang e\nSeptember 21 chun 12:00 PM hrawng in nungak Lal Par Mawi (kum 21) cu sadah ka caw lai tiin leng ah a chuak i nihin September 22, 2:40PM (ca kan tial tiang) inn a hlam lo ruang ah chungkhar nih lungrethei in an kawl.\n“Kan naunu hi thinlung lei in a damlo mi a si. A holh a tlawm. Voidang zong ah hitihin mi inn ah va kal i um a hmang tawn mi a si. Nizaan September 21 ah khan sadah ka caw lai a ti i atu tiang inn a hlam lo caah a hmu mi nih Phone 09-423198606 ah kan pehtlai hram u,” tiah min langhter lo chungkhar pakhat nih The Hakha Times ah a chim.\nNungak Lal Par Mawi cu Hakha Dawrthar sang ah khuasa mi a si. Anulepa hi Mizoram ah an um, tiah kan theih. “Nizaan naihrawng bomb le meithal thawng a theih ah hin a thil aa tim i Mizoram ah ka kal lai, tiah a chim tawn,” tiah a cunglei chungkhar upa pakhat nih The Hakha Times ah a chimchap. Tu zanlei September ni 22, zanlei Sml. 3:30 hrawng an hmuh than cang tiah The Hakha Times sin ah thawng an pek. Crd; The Hakha Times\nKachin ramkulh, Putaoo(ပူတာအို) pengkomh ah KIA, PDF phu doh ding ah tiah ralhrang phu hna nih sawm in kum-60/70 tluk upa cu raldoh training an kai ter hna tiah Putaoo (ပူတာအို) khuami hna nih an chim. Khawnglanphoe(ခေါင်လန်ဖူး) peng Shingkhaung(ရှိန်းခေါင်) umhmun ah ralhrang phu hruaitu hna nih raldoh training hon dingah Putaoo (ပူတာအို) peng, Nawngmon(နောင်မွန်) peng le Khawnglanphoe (ခေါင်လန်ဖူး) peng ah khuakhat lut khuakhat chuak in training kai ding an khawmhsuat hna nain, training kai ding an um lo caah atu bantukin kum upa kai ding ah an ti hna hi a si.\nRalhrang phu hruaitu hna nih Putaoo (ပူတာအို) pengkomh chung peng 3 ah hmunkhat te le caan khat te ah mipi hna training an kai ding ah lemsoi nak a um nain a kai tu ding an um lo caah Putaoo(ပူတာအို) peng, Khawnglanphoe (ခေါင်လန်ဖူး) peng ah training kai ni cu an thawn tiah theih a si. Hramhram nawlngeihnak la tu ralhrang phu hruaitu hna nih kum-60/70 tluk upa cangmi hna cu atu bantuk raldoh training cawnding in lemsoi nak cu zeitluk in dah thluak an ngei lo.\n2020 thimnak ah Yawam(ရ၀မ်) miphun in vuanci pakhat ah thimmi U Gang Jaw Yam nih “kum-60/70 luan cang mi upa hna raldoh training cawnter cu ramkip ralkap upadi he a tlak lo mi a si caah, atu bantuk an thil tuah hi ka doh/ka lungtling lo” tiah social media ah a langhter.\nAtu bantukin kum upa cangmi hna raldoh training cawnter an timh mi hna cungah Putaoo (ပူတာအို) khuami hna nih anmah le social media ah an lungthat lo nak an langhter cio. Crd; The Chin Post\nKarenni Army nih teirul an cham than caah ralhrang pa 4 reng lo an thah


Zaw Min Tun Nih Vawleipi Hlen A Kan Timh Than Hoi, Maw Zawng Me Lung Phu! – The Cherry Par\nZaw Min Tun Nih Vawleipi Hlen A Kan Timh Than Hoi, Maw Zawng Me Lung Phu!\nOctober 30, 2021 Cherry News\nPDF nih Thantlang Inn pawl an Khangh tiah SAC Ralhrang nih Sualpuh Hoi\nThantlang khua inn a kaangmi pawl cu PDF nih an khangh hramhrammi a si, tiah SAC ralhrang chimnak nawlngei Maj. Gen. Zaw Min Tun nih lih in a chim hoi.\n“Zinglei sml. 11:30 hrawng ah runvennak a tuahmi ralkap le palik pawl cu PDF nih bomb pathum in an puah hnawh hna i meithal zong in an kah hna. Kanmah ralkap lei nih an lehrul tik hna ah inn 4 an duah ta i an zaam,” tiah a chim diam ko.\n“Thantlang nih a ton mi kan ngaihchiatpi i hi Ralhrang phu hi CDF hna he i bawm in fak taktak in kan doh hna lai,” tiah YDF nih cathanh an chuah. Thantlang inn kaang mi kong ah Myanmar rampum huap Meithat Zung riantuantu (CDM a tuah mi hna) nih cathanh an chuah.\nThantlang khuami hna ca ah Dawei mino nih hramh le ngaihchiatpinak an langhter. Tanintharyi Ramthen khuapi, Dawei khua mino hna nih nihin, October 30 zaan ah, “Thantlang khanghnak mei nih ram pumpi thinlung a kanghter,” ti mi ca taar he Thantlang khuami hna hramhnak le ngaihchiatpinak an langhter.\nThantlang khua ngaihchiatnak kan hrawmpi tiah Mandalay Buddhist Phungki Bu nih an langhter. Mandalay ah Buddhist Phungki Bu, Sangha Union nih Mandalay khua hmun pakhat ah, Chin Ramkulh Thantlang khua kan dirpi/ ngaihchiatnak kan hrawmpi ti in October 30, zaanlei sang ah duhnak an langhter.\n“Thantlang kan in dirpi, na phu kan hlam lai” tiah PDF mino hna nih an langhter. Council Ralhraang pawl nih an khangh mi Thantlang khuami hna sin ah kan dir i, Ralhraang Council sin ah na phu kan hlam lai tiah, himnak hmun a phan mi PDF mino hna nih duhnak an langhter.\n“Lung Thawng in Dir ko, Thantlang” Myanmar ramchung khua tampi ah “Thantlang kan in dirpi, lungtthawng in dir rih ko,” tiah thazaang peknak le ngaihchiatpinak an langhter hna.\nRalhrang nih Thantlang an khangh hnu ah USDP Chimnak Nawlngeitu le Kawl ralkap Lawbi an i lawm, khua kan duah rih lai tiah hroceer. Nizaan October 29 ah Thantlang khua inn 163 cu Ralhrang nih an khangh i cu kong ah USDP Chimnak Nawlngeitu Daw Nan Myamya Miemie Zaw, Kawl ralkap Lawbi Pho Si, le Han Nyein Oo hna nih Social Media (facebook) cahmai ah teinak kan hmuh tibantuk catial le khua dang pawl zong kan duah rih lai, tiah hroceernak bia an chim.\nTHAN TLANG NIH KAN TON MI AH,HO HMANH I MAW HCHIAT HLAH U SIH. Tutan kan Thantlang inn kangh cu, kanchan chung tuan bia ah Aum rih lo mi Asi. RALtuk ti mi hi, Ai fiang lo mi kan um hna, tck/ Sandah piah lio ah khan, Ziahhme CNA nih an kah hna hnga lo tiin kan rak Au khuang men, CNA nih kap hna seh law zeidah Acang lai ti kha kan i fiang hna lo.\nASIAN. ram 10 chungah, Ral hriam nam le Ralkap thazang kong dothlat (Research ) tuah tu, nih Achim ning ah cun, kawlram hi Ralhrang hi, pa 4 nak hrawng Asi ti si, kawl ralhrang nih, kawlram thil chuak le Ngun khuai vial te An duh poh in Hriamnam cawk nak ah Ahman, Kawl ralhrang hi, UNO law ning in cun, Ralkap hi, Ting-5 hrawng um ding Asi nain, ralkap luh an duh lo caah, Ting-3 hrawng um dawh an si, Raltu mi hi, Ting-2 reng lo An si tiah,mdothlat tu nih An chim, Tlangcung hriamtlai vial te hi, Ting-1 hrawng kan si ve, Cu zongah cun, kan Lung Ai rual kho lo, Cu caah, Chin mi lawng nih kawl ralhrang țhawl dawi i kan duh mi lak khoh ding Asi lo. Tlangcung hriam tlai le kawl PDF pawl he Lung rual tein, kan doh lawng ah tei nak lam Aum.\nTutan ah CNF/A le CDF mawhchiat nak tete kan chim ding Asi lo, NUN nak pek hmanh cun heih, Ramtang ah An um cu, kawlram ralhrang hi cu ti men in tei khoh ding an si loh. Acung lei ka langh ter bang..Kawl ralhrang cu, Newin nih Azoh hna i, Thlachiat ruat lo minung kha Bawi Rank Akai termi pehzulh in, Atu tiang an si caah, Mipi zawn ruah nak Apel te hmanh An neih lo caah, Thithi Nungnung in An cawl ko lai, Nain in, Abuaituk tik ah cun, NUG hi ramdang nih an bomh lai i fak tatak in thi Aluang te lai i, Ahnu ah Ralbawi chung in, Mipi lei țang an van um te lai i MIN AUNGHLAN cu kan tei te lai.\nRalkap cu Command pakhat tang um Ahau tuk mi Asi, Commander in chief Afit bak mi (စစ်ဉိးစိးချုပ်) pa 3 nak in Afit lem lo mi pakhat Ațha deuh tiah thiam sang hna nih An chim mi Asi, Pengtlang CDF kan um hna hi cu Apoi ngai mi Asi.(lente celh) hna kan lo deng.\nCNF/A le CDF An cawl cangh nak ah, Pumpak in Sual nak, an um ah cun, Soisel ding Asi ko nain, Abuu min in Soisel lo ding kha ralrin ngai kan hau hna,.Cun kan Țanh tuk hna ruang hna ah, tlamtlin loin An um tik kan Uhțanh kan Mawh chiat hna zong Aum ve lai Asi nain..Pakhat le pakhat tha zang pe hna u sih, A Tutan kan tei lo ah cun, hmai lei caah țih nung tuk cang lai.\nPhung thluk ah, Țotho le thlichia cu fakpi in Ahrang nain, Ahnu ah daizer zuar pi in Aum ti si, Kan Thantlang zong Faktuk in Inn kangh nak tuar hmanh si law, Ahnu ah Pathian nih Ai dawh Chinchin mi khua Ah a kan ser piak țhan te lai. Sangling Thantlang.\n← Dr. Lian Hmung Sakong inn SAC Ralhrang nih an Chuh!\nCNF mawhchiat can asi lo. Mipi nih pei tu bantuk in tha kan rak pek hna lo cu! →


By Zasang Cinzah: Vakok Lu 2 Khi Pu Zozam Le Pu Ngaisak Si Hna Sehlaw, Ki 2 A Ngeimi Khi Pu Than A Si Hnga. Aa Rem Ngai – Chuncha News\nBy Zasang Cinzah: Vakok Lu 2 Khi Pu Zozam Le Pu Ngaisak Si Hna Sehlaw, Ki 2 A Ngeimi Khi Pu Than A Si Hnga. Aa Rem Ngai\nCNLD cu lu 3 an ngei tiah an rak timi hna kha, an logo tiang ah pei Lu 3 an cuanter tak hi:) Vakok lu 2 khi Pu Zozam le Pu Ngaisak si hna sehlaw, Ki 2 a ngeimi khi Pu Than a si hnga. Aa rem ngai. Catialtu: Zasang Cinzah\nThawngpang relchih<<,CNLD chairman Pu Ngaisak sin ah ka tialmi cakuat: Pu Ngaisak, Tulio cu biatak tein CNLD kan doh hna, mino te nih a ninghngal tuk tiah nangmah telh in mi tampi nih an ka ruah lai. NLD a tanh ruang ah CNLD a doh ti zong nan ka ruah lai, nan mawh hrimhrim lo. Kei nih si kho seh tiah ka duhmi(my demands):\n(1) CNLD nih Chin miphun kan aiawh nan ti tung ahcun miphun nih thimmi chairman a herh. Chinram peng 9 kan um i peng tam deuh nih uarmi asi a herh. (2) Falam peng lawng nih an uar i Hakha le Thantlang peng nih Hitler tluk in kan tih i kan huatmi, tuanbia chiahru a ngeimi Pu Nothankap bantuk hi Chin a huapmi party hruaitu a si awk si lo. Hruaitu thimnak ah a tlin ahcun phundang.\n(3) Ramdang bantuk in party member nih chairman thim ding cu a har deuh lai. Nain, pengkip aiawhtu EC an um ko. EC nih hruaitu thim khawh a si. (4) Peng(myone) kip EC nih Chin miphun dihlak caah a tha bik tiah an ruahmi vote pe hna sehlaw vote tam bik a hmumi hruaitu nih kum 5 chung CNLD chairman tuan seh. (5) Cu chairman nih election ah CNLD teinak ngah khawh ding ah i zuam sehlaw teinak ngah ahcun Chief Minister zong tuan chih seh.\n(6) Chin a simi poahpoah kha hruaitu chairman thimnak ah luh khawh siseh. Nothankap, Zozam le Ngaisak lawng an lut kho lai tibantuk si hlah seh.(7) Kum 5 dan ah chairman thimnak voikhat lengmang tuah siseh. (8) CNLD cu Chin miphun party a si nan ti tung ahcun a cunglei ka tialmi hna hi nan ruah awk ngai a si. Cuti nan tuah duh lo ahcun tulio nan personal party CNLD cu Chin miphun party tiah auh hram hlah u.\nMah ka saduhthah hi Chinmi dihlak kan duhmi a si lai ka zumh. Nan tlinter khawh ahcun aho hmanh nih CNLD kan doh ngam lai lo. Keimah lila nih teinak nan ngah khawhnak hnga ka si khawh chung kan bawmh hna hnga. Nain, tutan cu CNLD chairman Pu No Than Kap ruang ah tanpi awk nan tha lo, amah hruaimi party thimnak cha cun Than Shwe party thim ah hna a ngam deuh ding dirhmun ah a um. Hi ruang ah ka sining dihlak in kan doh hna a si. Upatnak he,\nSalai Lungthli Tum Hi A Au Sawh, Amolh Ko Lai Tiah Chim Phai Mi Cu A Qualification Tih Pei A Rak Nung Hi


CNF/CNA Caah Kumkhat $500 Cio Kan Pek Ahcun $7,000,000 (7.5miliam) A Chuak Lai – The Cherry Par\nJune 16, 2021 Cherry News\nUSA ah Chin miphun 60,000 leng kan um. 15,000 leng nih rian kan ttuan. Rianttuan tu vialte CDF/CNA caah kumkhat $500 cio kan pek ah cun $7,500,000 (7.5m) a chuak lai Thlakhat ah $42 cio lawng a si i, Nikhat ah $1.37 cio lawng a si. Thlakhat $50 cio kumkhat $600 nan ti mi cu a ttha ngai k ti. A tu kan kal pi lio mi hi kumkhat $500 cu a ai i CNF CC Conference ah ka chuah pi te lai.\nRam(3) nak ah Chin miphun 80,000 leng kan um i rianttuantu tu 20,000 leng kan si. CDF/CNA caah rianttuantu vialte nih kumkhat $500 cio kan pek ah cun $10,000,000 (10m) a chuak lai. Nikhat $1.37 (or) Thlakhat $42 cio lawng khi a si. A tu CNF kal pi lio mi hi, kumkhat $500 a si caah ka ttial mi a si. Thlakhat $50 tal, kumkhat $600 tiah hawi le tampi nih nan ti mi hi a ttha ngai ka ti. CNF Centre Committee meeting ah kan hruaitu pawl ka chimh te hna lai. Credit: Daniel Sakhong\n60,000 chungah hin Zomi le Falam kan unau hna zong an itel ve i annih sin cun CNF ca cu ruahchan ding khi a um lo. Sihmanhsehlaw CBCUSA chungtel 34,000 lakah rian t’uanmi hi 10,000 cu kan um hrimhrim ko lai. A tlawmbik in $500 cio hi kumtinte pe cio in income t’ha a ngeimi businessmen nih tamdeuh zaanghlei kan cawi piak hna sehlaw CNF/A caah hin CBCUSA chung lawngin $5,000,000.00 cu a lut kho ding a si. CBCUSA ah aa tellomi thlanglei kan unau hna sinin a si rih hnga. Australia, New Zealand, Canada le Europe in a si hnga. Teimanthluk nun ngeih lawng kan chambau ko hih! Credit: Rev. Zammang Mualcin\nThawngpang dang relchap ding; Voihnihnak ralpi (World War II); (1) Voihnihnak ralpi a dih donghter tu ram cu Russia ram a si. Nichuahlei Germany (Berlin) pi kha a tei caah voihnihnak ralpi cu a dih. Cucaah voihnihnak ralpi a dih donghnak philh lonak hi Russia ram Mosco ah kum fatin an tuah zungzalnak a si. Voihnihnak ralpi cu Russia ruangah a dih, a dong ti kha nan chan chung theih ding a si lai. (Ralpi a dih tikah Germany ram pi cu Russia nih nichuah lei, America nih Thlanglei, France le Great Britain nih atangmi dihlak kha an uk hna). Hriamnam tihnung sernak le zuarnak dihlak zong tuah kho ti lo ding in Germany cu an kham phih cikcek.\n(2) American nih Japan kha bomb pahnih in a kah thlak hnawh ve caah Japan zong nih ee law tiah raltuknak a dongh ter ve caah Japan teitu American zong vawlei cung (in the world) ah min a ngei zungzal ve. (3) Vawlei Ralpi pahnihnak a dih hnu ah ralkap le hriamnam lei ah a thawng bik bik ramhnih an hung chuak. Cu ramhnih hna cu Russia le American an si.\n(4) Nihin ah vawlei cungah aa dawh bikmi ram Switzerland ram Geneva khua ah Russia President Putin le American President Biden tonnak an ngai. Putin cu Press Conference a tuah cang. Biden tu cu caan tlompal ah a tuah ve lai. Credit: Saya Thawng Za Pumpz\n← Chin Mi Nih Ral Lakah Zeitindah Kan I Zohkhenh Lai?\nChinram Chung Dothlennak Ah Ramleng Khuasa Kan Miphun Hi Zaangfaakchin An Si →\nCBC Senior Pastor Rev. Dr. Cho Hung Om Ngai cu a dam deuh lo ngai caah Thlacam Bawmhhalnak!


Hringtu Nu le Pa nih Dawtnak Zeitluk In Dah A Sunlawi Ti Mi Capar Tawi\nKan nu…. kan fapa nupi ding hi ai dawh taktak pei si hi’ an nih hi mirum le mi ngei zong an si ii, kan nih lei zong nih tha deuh tein timhtuahnak kan ngeih a hau hi. cu lo cun kan fapa upabik zong asi fawn ii, a mit hmai hna a bi tuk sual lai’…… Cu ruangah kan um nak inn hmun….. kan pi kan pu nih an rak ngeih mi hmun hi kan mah um nak caah cun a kaupi ko ii pe 40 pe 20 hrawng in kan zuar lai ii kan fapa thitumhnak puai caah kan hman ah a tha lo maw kan nu ?..\nCu ti ka tuah ahcun kan fapa zong ai lunghmuih tuk lai….”nang hi …kei cu chimh zong ka hau lo cu… na fapa caah na ti ahcun keimah zuar hmanh na ngamh lai dah ka ti, nangmah nih a tha na ti mi paoh kha a tha dih mi si ko kan pa’


HRANG HLEI THIHNAK BAWINU...COVID-19 - Khuaruah Har News\nHRANG HLEI THIHNAK BAWINU…COVID-19\nMaw Covid-19 aw…Thihnak bawinu tlaangraai dang vialte nakin na hraang hlei in na puar thau hringhran ko Bible ca chung mithat lainawng siangpahrang nu a thaliah le Jezabel na hluan hna lawng si lo-in na hleih in pei a parpelek na panh cang hi A zaa ti zong na ngei lo ee\nMinung kan nun lettaling in pei na leh dih hi\n1. Khuh le Hathio Lailei ah kan haathio caan ah pawng minung nih Hir thiang Raaidam kan i ti Mirang pawl nih Bless you an tinan Atu cu mi pawng khuh le hathio ah cun hro vuak le velh timh in na thlen.\n2. Dawtnak he aa kupmi kuttlaih naih te-in a thrumi kuh le naih cu chim lo kut tlaih cu chim lo pee ruk dan in dir le thrutter i hlaat dingin pei na kan tuah hi An i daw in an i tlaihchan lai ti pei na phaan rua hi hi mu.\n3. Rian tuan lo-in umter Rian tuan hmanh ah nun har kan tam lio ah tuan lo-in zeizat dah na tuah hna Unemployment minung an karh chin lengmang raai hlei ah mangtram pei auhchin na timh hi Pumpak in Cozah tiang har ter na kan timh ko ti Na mak na hrang hlei ko\n4. Biakinn na khaar Bible nih hmunkhat pumh a kan fial lio ah na kan khaar piak mah inn lawng pumh le langtlaang pumh lawng na kan fial mi cheu cu Pathian naih deuhnak ah an hman nain micheu nih Pathian hlaat chinchin nakah an hman Sehtan lei ah pei na tran hi Sehtan Agent pei na si hi Na mak in na puar hlei ko\n5. Zawt thlopbul le ruak thlah na kham mi siining cu chim lo nu le ve nu le pa le fale karlak laitlai unau hmanh zawtfah ah i thlopbul zohkhenh khawh lo nun chung faakhlei thihnak ton caan zongah ruak i thlah le thlaan va thlaak hmanh na senh hna lo na sual hleice na mak hringhran\n6. Rem lonak le i raalnak na ser Mirang le misen minak le misen karlak miphun karlak in Cozah pipi tiang i ngiarnak i hronak USA le UNO tiang i hmuhthiam lonak na ser na maksak in na cekhaa ko hrang hlei thang le mi puar thau mu\n7. Lih le hlennak na karhter fawn chim cawk si lo na sualning hi Pathian huat zawng lih le hrokhrol chimtu trialtu an karh tuk cang\nNgakchi le tar ca-ah trih a nung a ti na, ngakchia cu an chonh kho hna lo ti na, khamhnak sii an ser\ncangmi hrim hi a tam tuk cang tu tiang damnak sii an tuah kho hlei trung lo….Pathian fale nih scientist zoh sii scientist nih thlacamnak he Pathian lawng zoh si hi…Vulei a baa cang hih kan chuah taak cang Dawtmi na si lo hi i hngal law kal cang ko. Hranghlei thihnak bawinu..Covid-19..Bye! Bye! kan peek.\nRev. Lian Her\nKum 27 nu pakhat cu fa arak pawiter ruangah thitumhnak tuahtu kum 103 tarpa pakhat\nChina Le India Ramri Buainak Chuak Mi Ruang India Raalkap 20 An Nunnak A Liam\nWuhan ah cozah nih a thuhmi mithi hna dihlak cu thong sawmkua an sicang


Luatnak Taktak timi cu Zeidah a Si? | Vennak Innsang\n“Fapa nih nannih kha aan luatter hna ahcun nannih cu nan luat taktak lai.”—JOHAN 8:36.\nHLA: 32, 52\nRi a ngeimi zalonnak cu zeidah a si?\nLuatnak taktak zeitindah kan rak sungh?\nJesuh nih zei bantuk luatnak dah bia a kan kamh, mah kha zeitindah kan hmuh khawh?\n1, 2. (a) Mi nih zalonnak an hmuh nakhnga zeidah an tuah? (b) A phichuak cu zeidah a si?\nTUCHAN mi tampi nih theidannak umlonak le zalonnak kong kha an chim tawn. Cheukhat nih a ding loin pehtlaihnak, thleidannak le sifahnak hna in luat an duh. A dang nih zalong tein chim-relnak, thimnak le biakhiahnak nawl ngeih an duh. Mikip nih zalong tein an duhmi paoh tuah an duh.\n2 Mi nih zalonnak an hmuh khawh nakhnga duhlonak hna an langhter i cozah hmanh an doh hna. Asinain an duhmi zalonnak taktak cu an hmu maw? An hmu lo. Mah nih harnak le thihnak hmanh a chuahter tawn. Mah nih Phungchimtu 8:9 (NW) i “Minung uknak nih harnak a chuahter” timi Siangpahrang Solomon bia a hmaan kha a langhter.\n3. Nuamhnak le lungsinak taktak hmuh awkah zeidah kan tuah khawh?\n3 Baibal nih nuamhnak le lungsinak taktak hmuh awkah kan tuah a herhmi kong kha a langhter. Zultu Jeim nih hitin a ti: “Mi a luattertu nawlbia tling chungah ṭha tein aa bih i cucu a ruat pengmi cu, . . . lawmhnak a hmumi kha a si.” (Jeim 1:25) A tlingmi nawlbia cu Jehovah sinin a rami a si i nuamhnak le lungsinak tling tein hmuh khawhnak lam zong ṭha tein a hngalh. Jehovah nih Adam le Evi kha zalonnak taktak a pek hna i an i nuamh khawh nakhnga an herhmi vialte zong a pek hna.\nMi nih Zalonnak Taktak An Hmuh tikah\n4. Adam le Evi nih zei bantuk zalonnak dah an ngeih? (A hramthawknak hmanthlak zoh.)\n4 Genesis dal 1 le 2 kan rel tikah tuchan mi nih saduh an thahmi zalonnak phun kha Adam le Evi nih an rak hmuh ti kan hngalh. An herhmi paoh an ngei dih, zeihmanh an ṭih a hau lo i a ding loin pehtlaihnak zong a um lo. Rawl, eidin, zawtnak asiloah thihnak kong he aa tlaiin zeihmanh thinphan awk a um lo. (Gen. 1:27-29; 2:8, 9, 15) Asinain mah cu ri a um lomi zalonnak an ngei tinak a si maw? Zohhmanh hna u sih.\n5. Mi tampi ruahnak he i lo loin zalonnak hmuh awkah zeidah a herh?\n5 Mi tampi nih zalonnak taktak ngeih ti cu a phichuak cu zei bantuk a si hmanhah an duhmi paoh tuah khawh kha a si tiah an ruah. Cauk pakhat (The World Book Encyclopedia) nih zalonnak timi cu “thimnak tuah khawhnak nawl ngeih” kha a si tiah a ti. Asinain cozah nih a ding loin, a herh loin le a tlari loin rikhiahnak an tuah lo ahcun mi nih zalonnak an hmu lai ti zongin a ti. Mikip nih zalonnak an hmuh khawh nakhnga rikhiahnak cheukhat cu a herhmi a si tinak a si. Asinain a dingmi, a herhmi le a tlarimi rikhiahnak nawl a ngeimi cu ahodah a si?\n6. (a) Zeicah Jehovah lawnglawng hi a tlingmi zalonnak a ngeimi a si? (b) Minung nih zei bantuk zalonnak dah an ngeih, zeicah?\n6 Jehovah Pathian lawnglawng hi ri a ngei lomi le a tlingmi zalonnak a ngeimi a si ti kha kan i cinken a hau. Zeicah? Zeizong vialte hi amah nih a ser i van le vawlei ah cungnung bik, lianngan bik Uktu a si caah a si. (1 Tim. 1:17; Biat. 4:11) Siangpahrang David nih Jehovah a sining kha bia dawhdawh in a langhter. (1 Chanrelnak 29:11, 12 rel.) Mah he i ralkah in van le vawlei ah a ummi sermi thil vialte nih an ngeihmi zalonnak cu ri a ngei. Jehovah Pathian lawnglawng hi a dingmi, a herhmi le a tlarimi rikhiahnak nawl a ngei ti kha kan hngalh a hau. Jehovah nih a hramthawk tein cutin a rak tuah.\n7. Zei thil tuahnak nih dah nuamhnak a kan hmuhter?\n7 Adam le Evi nih zalonnak tampi an ngei ko nain an zalonnak cu ri a ngei. An ngeihmi ri cheukhat cu an caah a sawhsawh te a lo. Tahchunhnak ah, an nun khawh nakhnga thaw an dawp a hau, an ei a hau i an ih a hau. Mah ruangah zalonnak an ngei lo tinak a si maw? A si lo. Cutin tuahnak nih nuamhnak le lungsinak a hmuhter khawh hna ti kha Jehovah nih a hngalh. (Salm 104:14, 15; Pct. 3:12, 13) Mikip nih a thiangmi thli dawp, kan duhmi rawl ei le mitkuh cim tein ih kha kan duh. Mah thil hna tuah kha khenkham in kan ruat lo. Adam le Evi zong nih cutin an rak ruah ve ko lai.\n8. Pathian nih Adam le Evi kha zei nawlbia dah a pek hna, zeicah?\n8 Jehovah nih Adam le Evi kha cuset khaset timi nawlbia a pek hna. Tefa tampi ngeih in vawlei khahter ding le vawlei zohkhenh ding rian a pek hna. (Gen. 1:28) Mah nih an zalonnak kha a hnorsuang maw? A hnorsuang lo. Mah nih a tlingmi minung zungzal in an um khawh nakhnga vawlei kha paradis ah ser ding timi Pathain tinhnak ah i telnak caanṭha a pek hna. (Isa. 45:18) Tuchan ah mi nih innchunghawi ngeih lo awk asiloah fa ngeih lo awk an i thim tikah Pathian nawl an ngaih lomi a si lo. Asinain harnak lakah nupi, va a ngei i fa an ngeimi zong an um. (1 Kor. 7:36-38) Zeicah? Nuamhnak le lungsinak kan hmu lai tiah an i ruahchan caah a si. (Salm 127:3) Adam le Evi nih Jehovah nawl an ngaih ahcun an innchungkhar cu a zungzal in an i nuam kho.\nLuatnak Taktak An rak Sungh Ning\n9. Genesis 2:17 ah kan hmuhmi Pathian nawlbia cu a dinglomi, a herh lomi le a tlari lomi zeicah a si lo?\n9 Jehovah nih Adam le Evi kha nawlbia dang zong a pek hna i mah kha an zulh lo ahcun zeidah an ton lai ti zong kha fiang tein a chimh hna. Hitin a ti: “A ṭha le a ṭhalo hngalhnak pe khotu thingkung a tlai bel hi na ei lai lo. Cu thing thei cu na ei hrimhrim lai lo. Na ei ahcun, na thi lai.” (Gen. 2:17) Mah nawlbia cu a dinglomi, a herh lomi asiloah a tlari lomi a si maw? Mah nih Adam le Evi an zalonnak kha a hnorsuang maw? A hnorsuang lo. Baibal lei mifim tampi nih Pathian nawlbia cu fimnak le hngalhnak in a khat tiah an ti. An lak i pakhat nih hitin a chim: “Minung caah . . . a ṭhami kha Pathian lawng nih a hngalh i . . . a ṭhalomi zong Pathian lawng nih a hngalh. Minung nih ‘ṭhatnak’ an hmuh khawh nakhnga Pathian i bochan le a nawl ngaih a hau. A nawl an ngaih lo ahcun a ṭha . . . le a ṭha lomi kong ah anmah tein biakhiahnak an tuah lai.” Minung nih anmah thilti khawhnak in cutin tuah khawh a si lo.\nAdam le Evi an i thimmi nih harnak a chuahter! (Catlangbu 9-12 zoh)\n10. Zalong tein thimnak nawl le a ṭha le a ṭhalo kong i biakhiahnak nawl cu zeicah aa khah lo?\nJehovah lawnglawng hi a ṭha, ṭhalo kongah biakhiahnak nawl a ngeitu a si\n10 Jehovah nih Adam kha a duhmi tuah awkah zalonnak a pe lo tiah mi cheukhat nih an ruah men lai. Asinain mah cu zalong tein thimnak nawl le a ṭha, ṭhalo kongah biakhiahnak nawl cu aa khat lo ti kha an hngalh lo caah a si. Adam le Evi nih Pathian nawl kan ngai lai maw, ngai lai lo ti kha zalong tein thimnak nawl an ngei. Asinain a ṭha, ṭhalo kong i biakhiahnak nawl cu Jehovah lawnglawng nih a ngeih. Mah kha “a ṭha le a ṭhalo hngalhkhawhnak a pe khotu thingkung” nih a langhter. (Gen. 2:9) Kan i thimmi nih zeidah a chuahter lai ti kha kan hngal lo i a phichuak cu a zungzal in a ṭha lai ti zong fiang tein kan hngal kho lo. Cucaah mi nih ṭha tein an i thim ko nain mah nih sifah harnak le ngaihchiatnak hna a chuahter tawn. (Ptb. 14:12) Mah cu minung nih ri kan ngeih caah a si. Jehovah nih Adam le Evi kha nawlbia a pek hnanak thawngin luatnak taktak hmuh awkah a nawl ngaih a hau ti kha a cawnpiak hna. Adam le Evi nih zei tuah awkah dah bia an khiah?\n11, 12. Adam le Evi an i thimmi nih zeicah harnak a chuahter? Tahchunhnak pe.\n11 Ngaihchiat awk ngai a simi cu Adam le Evi nih Jehovah nawl ngaih lo awkah an i thim. “Amah [Pathian] bantukin hngalhnak nan ngei ve lai i a ṭha le a ṭhalo kha nan hngal ve lai” timi Satan biakam kha Evi nih a theih tikah Satan bia ngaih awk tu ah aa thim. (Gen. 3:5) Adam le Evi an i thimmi nih Satan chim ningin zalonnak tam deuh in a hmuhter hna maw? A hmuhter hna lo. Jehovah lamhruainak an cohlan lo caah harnak tu an tong. (Gen. 3:16-19) Zeicah? Jehovah nih a ṭha le a ṭhalo kong ah minung kha anmah tein biakhiahnak nawl a pek hna lo caah a si.—Phungthlukbia 20:24; Jeremiah 10:23 rel.\n12 Mah cu vanlawng mawngtu pakhat he tahchunh khawh a si. A kal duhnak hmun ah him tein a phanh khawh nakhnga amah lam ning tein a kal a hau. Cun vanlawng lam a hmuhsakmi thilri pawl a hman a hau i vanlawng lei a tlaitu pawl he pehtlaihnak a tuah a hau. Asinain lamhruainak kha zul loin a duhnak paohah a mawngh ahcun harnak an tong lai. Mah vanlawng mawngtu bantukin Adam le Evi nih Pathian lamhruainak kha zul loin anmah duhnak tu kha an rak tuah. A phichuak cu zeidah a si? Harnak a hung um. An biakhiahnak nih anmah le an tefa vialte kha sualnak le thihnak sal ah a phakter hna. (Rom 5:12) Adam le Evi nih a ṭha le ṭhalo kong ah anmah tein biakhiahnak tuah awkah an i zuamnak thawngin zalonnak tam deuh in an hmu hlei lo. Mah canah Jehovah nih a pekmi hna zalonnak taktak tu kha an rak sung.\nZalonnak Taktak Hmuh Khawh Ning\n13, 14. Zalonnak taktak kha zeitindah kan hmuh khawh?\n13 Mi cheukhat nih rikhiahnak a um lomi zalonnak ngeih cu a ṭha bikmi a si lai tiah an ruah. Mah cu a hmaan maw? Zalonnak nih ṭhatnak tampi a chuahpi ko nain rikhiahnak a um lo ahcun vawlei hi zeidah a lawh lai ti kha na mitthlam ah cuanter hmanh. Cauk pakhat (The World Book Encyclopedia) nih ningcang tein dirhmi bu kip ah zalonnak le rikhiahnak kha a tlarimi siter awkah a hnawkmi upadi pawl an um tiah a ti. Mah cu a zungzal in cun a fawimi a si lo. Cucaah upadi tampi a um i mah kha tawnghtham awkah sihni le biaceihtu tampi an ummi kha kan hmuh.\n14 Jesuh Khrih nih zalonnak taktak ngeih khawhning kha a fianter. Hitin a ti: “Ka cawnpiaknak kha nan zulh ahcun a ka zultu taktak cu nan si; biatak cu nan hngalh lai i biatak nih cun aan luatter hna lai.” (Johan 8:31, 32) Cucaah zalonnak taktak ngeih awkah thil pahnih kan tuah a hau. Pakhatnak ah, Jesuh cawnpiakmi biatak kha kan cohlan a hau. Pahnihnak ah, Jesuh zultu kan si a hau. Cutin tuahnak nih luatnak taktak a kan hmuhter lai. Mah cu zei bantuk zalonnak dah a si? Jesuh nih “a sualmi paoh cu sualnak sal an si. . . . Fapa nih nannih kha aan luatter hna ahcun nannih cu nan luat taktak lai” tiah a ti.—Johan 8:34, 36.\n15. Jesuh nih a kan kamhmi zalonnak nih zeicah “luatnak taktak” a kan hmuhter khawh?\n15 Jesuh nih a zultu pawl bia a kamhmi hna zalonnak cu tuchan mi tampi nih an duhmi zalonnak phun nakin a let tampi in a ṭha deuh. “Fapa nih nannih kha aan luatter hna ahcun nannih cu nan luat taktak lai” tiah Jesuh nih a ti tikah minung nih an ton balmi sal sinak lakah a chia bikmi sualnak sal sinak in an luat lainak kong kha a chimmi a si. Zeiti lam in dah sualnak sal kan si? Sualnak nih a ṭhalomi thil a kan tuahter khawh. Cun a hmaanmi thil tuah awkah a kan donh khawh. Sualnak sal kan si caah lungdonghnak, sifah harnak le thihnak hna kan tong. (Rom 6:23) Cu bantuk fahnak le lungretheihnak hna kha lamkaltu Paul nih a rak ton. (Rom 7:21-25 rel.) Sualnak hi hloh a si dih cikcek hnu lawngah Adam le Evi nih a hmasa ah an rak ngeihmi zalonnak taktak kha kan ngei kho ṭhan lai.\n16. Zeitindah zalonnak taktak kan hmuh khawh?\n16 Jesuh chimmi “ka cawnpiaknak kha nan zulh ahcun” timi bia nih Jesuh sinin luatnak hmuh awkah thil cheukhat kan tuah a hau ti a langhter. Zei thil dah? Aa pumpe cangmi Khrihfa hna nih mahle mah i hlawt in Jesuh cawnpiaknak ningin nun a hau. (Matt. 16:24) Jesuh biakam bantukin tlanhnak man in ṭhatnak tling kan hmuh tikah zalonnak taktak kan hmu lai.\n17. (a) Nuamhnak le lungsinak taktak zeitindah kan hmuh khawh? (b) A hnu capar ah zei kong dah kan i ruah hna lai?\n17 Nuamhnak le lungsinak taktak hmuh awkah Jesuh zultu pawl bantukin Jesuh cawnpiaknak kha kan zulh a hau. Cutin kan tuah ahcun sualnak le thihnak sal sinak in kan luat lai. (Rom 8:1, 2, 20, 21 rel.) A hnu capar ah atu ah kan hmuhmi zalonnak kha fimkhur tein zeitindah kan hman lai i luatnak taktak Pathian, Jehovah kha zeitindah kan thangṭhat khawh timi kong kan i ruah lai.\nMikip nih ri a ummi zalonnak kan ngei. Nunnak ah zalong tein thimnak nawl kan ngei nain a ṭha, ṭhalo kong i biakhiahnak nawl cu kan ngei lo\nAdam le Evi nih sualnak an tuah hlanah, Pathian nawlbia ngaih an hau ko nain zalonnak taktak an ngei. Tuchan zongah Jesuh cawnpiakmi biatak kan cohlan i a zultu kan hung si tikah Jesuh nih luatnak a kan pek. Hmailei Paradis ah zalonnak taktak kan hmu lai i sualnak le thihnak sal kan si ti lai lo


Hakhathar ah Pi Ni Can Meithal Kuan nih a Khen – Hakha Cherry\nNihin zaanlei ah Hakhathar ah lam aa chokmi Pi Ni Can (kum 33) cu meithal kuan nih a khen, tiah thawng kan theih.\nHakhathar ah meithal puah thawng a than lio ah Pi Ni Can lam aa chawh caan he aa tong i meithal kuan nih a rak khen sual hi a si.\nHakharthar sang mi pakhat nih, “A phei ah a khen. Asinain, a hliamhma a fak lo i thinphan awk a um lo,” tiah a chim.\nAhote kahmi meithal kuan nih a khen timi fiang in theih a si lo. The Chin Journal May 18, Hakha\nChin Thuamthil Nih Bia A Chim.Mithiang Paul nih “Thawngttha cu ka zahpi lo,” tiah Khrih khamhnak thawngttha kong ah tehte a khaan (Rom 1:16). Pu Hrang Nawl nih Jesuh dawtnak kong “Ka Zahpi Lo” timi lenhlawi phun in ca a rak khawmh suat i a rak ttial mi nih kan kokek nunphung chung in Khrih dawtnak kong a hlawi mi duhnung tuk in kan rel khawh. Nizan tihni ah ruah lo pi in kan Chin thuamthil nih vawlei cung ah bia a hun chim, Pathian thangtthat bu in “Kan thuamthil te aw, miphun lakah kan in zahpi lo ee” kan ti ve cio ko lo? Hakha ahhin France in NGO lei rianttuantu nu a um i kum kul leng pi kan sin ah khua a sa cang.\nKan nu le nih Lai thil an tahmi a zoh, kan Chin thuamthil dangdang hna zong a zoh lengmang tik ah a rak chim an timi cu: “Hi aa dawhmi Lai thuamthil nih hin zeitluk in dah nan nunphung a san ti kha a langhter,” tiah a rak kan fak (comment) piak. Kanmah le kanmah kan kong kan i chimmi nakin midang nih an kan lawmhpiak thiam tik ah aa dawh ngaingai mi a si. Kan lungthli te in kan thuamthil cu Bawipa pekmi a si tiah kan hun uar khun. Kan Chin tuanbia a kherhlai mi hna nih zeitindah kan thuamthil hi a hun i sersiam ti mi kong ah ‘mang in khuachia nih a rak hmuhsakmi,’ a si ti phun in chimnak zong a um ve rua i cu ruang ah cun nihin ni tiang hmuhning a thiang set lomi, khuachia thuamthil bak ah a ruatmi zong pakhat pahnih cu kan um ve rua.\nNan theih cio dih bang in Khuachia asiloah Satan tham nih cun Bawi Jesuh hmanh pei vawlei cung tlangsang bik ah aa kaipi i na khuk i bil law ka bia, pennak vialte hi ka ta a si, kan pek lai tiah a rak lem bal ko cu! Bawi Jesuh nih nemte in Satan ka kal tak, Bawipa na Pathian lawng na biak lai tiah Cathiang nih a ti, a ti i a tei; vanmi nih an rak hnemh. Kan nun le sining vialte a kan thlengtu cu Khrih a si, a kan cawisang tu zong Khrih a si. “Vawlei le a chung i a ummi thil vialte hi Bawipa ta an si, vawlei le a cung i a ummi minung vialte zong hi amah ta kan si dih.” (Salm 24:1).\nKawlram in vawlei cung dawh zuamnak ah US ram a phanmi nu Thuzar Wint Lwin cu hmasa i a rak i timhmi Kawl thuamthil kha a caan a phak tikah a sin ah a phan kho manh ti lo i US um Chin mi nih Chin thuamthil (Chin National Costume, ti ve ko usih) an khaan piak i an thuamh, kan Chin thuamthil te i hruk in a kut te ah catar pakhat “Pray for Myanmar” timi aa ken i kan ram le miphun nih har a tonmi kha vawlei cung ah thlacam bawmh halnak in a langhter. Amah cu zuamnak ah 21 nak a hmu kho; aa hrukmi Chin thuamthil nih pakhatnak a hmuh.\nThuzar Wint Lwin le a timhtuahpi tu US um Chin mi hawikom vialte nan cungah kan i lawm tuk. Chin thuamthil te cu vawlei cung dawh zuamnak ah pakhatnak a hmu te lai ti cu aho hmanh nih kan ruah bal mi a si lo. Chin (Lai) thuamthil te cu ruahlo pi in Esther siangpahrangnu bang suiluchin chinh a si ve ai! Pathian cawisannak a si i zeidah Pathian nih a kan duh piakmi a si hnga? Hlasak thiam Pi Sung Tin Par nih Chin thuamthil phun tampi cu Kawlram huap in aw-an a ngeih ter ve i aa dawh i uarmi thuamthil pakhat (fashion) ah a rak sersiam cang. Cu hnu ahcun fitlaw Thet Mon Myint zong nih Chin thuamthil cu a hun laar te chin ve.\nCun naite (2019) ah kan fanu Esther Dawt Chin Sung zong nih Kawlram huap in hlasak zuamnak ah pakhatnak a kan hmuh piak i kan thuamthil kha a laar ter chinchin. CACC, Aidi, Pu Henry Van Thio, Rev. S. Van Hre, Pu Taan Ki, Lawngtlai lei kan unau hna, Hniang Hniang Kim, P. Cung Lian Thawng, David Lai, Benjamin Sum, le Billy, tbt, hna zong nih Chin thuamthil cu lungtho tein an i hruk, thazaang an pek i phun tampi in an ttamh chap. Daw Aung San Suu Kyi hmanh nih kan thuamthil cu dawh ngai in aa hruk ve. Ram hnihnak le ram thumnak a phanmi vialte nih miphun dawtnak fakpi in an ngeihnak a langhnak pakhat cu kan Chin thuamthil vialte an fale mino an uarpi hna, biakinn pumhnak ah an hrukpi hna i cawisan peng a si.\nHi ruang ah hin Kalaymyo, Gangaw le Laitlang khua tampi ah Chin thuamthil cu pawcawmnak ca tiang in an chuah, an zuar khawh i miphun iang an ngeih ter. Nizan tihni ah Kawlnu Thuzar Wint Lwin nih vawlei cung muidawh zuamnak ah Lai thuamthil aa hrukmi nih vawlei cung ah bia a chim: Kawlrampi Caah Thla Kan Campi u “Pray for Myanmar” tiah. Aziah Dr. Sa Sa le Dr. Lian Hmung Sakhonng hna zong hi Kawlram huap in thlennak caah an kan thim piak hnga? Aziah kan Chin thuamthil chung i pakhat a simi Lai thluamthil te cu vawlei cung dawh zuamnak ah bia a chim ve hnga?\nPathian nih duhsaknak a kan ngeih piak hrimhrim ve ko lai. Pathian duhnak kawl in thla fakpi in cam hna usih. Ka thlacamnak: “Mawi Bawipa, David sin na pekmi tthawnnak le raltthatnak, Esther siangpahrangnu sin na pekmi Nangmah bochannak, nawlngaimi sinak, le dawhnak hna cu pehzulh in kan hruaitu hna, nun aa thaap mi kan mino hna cu pe zungzal ko sawh hna. Kawlram pi nih luatnak hmuhnak ding caah Mindat khua in Chin miphun zong hi na lamkaltu ah na thim i na sersiam mi a si ve ttheu lai; tthawnnak, in khawhnak le teinak kan pe hram ko sawh.\nMaw Bawipa, kan nih Chin miphun cu a milu rel in kan tlawm tuk caah pakhat hmanh tlawt-tlau lo in himnak kan pe ko sawh. Hmunkip i aa tthek mi kan si pin ah lungthin lei ah aa khat kho lo tukmi kan miphun hi Khrih chungah unau chuak tti bantuk in kan nun khawh ve cang naklai kan bawm ko sawh. Vawlei cung pi ah kan miphun thuamthil in bia na chim cang; Kawlram nih luatnak a hmuh khawh nakding ah hruaitu le hmunhma na kan thim piak cang- kan dirkamh law na duhnak le siter na kan duhmi kan theih ter hram ko sawh; aa porhlaw mi si lo in toidornak he nangmah an thangtthatmi na fale kan si ter ko; kan thuamthil aa dawhnak, fimnak nunphung na kan pekmi (fimnak ahhin dinnak le raltthatnak aa tel) cu fimkhur te in a nun kan cawm khawh naklai na Thiang Thlarau in lam kan hmuhsak zungzal ko sawh. Kan zeizong dihlak hi Khrih chung in tthanter ko sawh. Bawipa kan Pathian, na cungah kan i lawm tuk. Sunparnak le lianghngannak vialte na ta sizung zal ko seh! Amen.”Lal Pek Lian\nThawngtha bak a si.Hakha ah Palik Bawi Pakhat Amah tein aa That


A Mah Tlangval Hmanh Hla A Phuah Piak Kho Tu Pop Star Minthang Bik Taylor Swift – Chin 11 News\nA Mah Tlangval Hmanh Hla A Phuah Piak Kho Tu Pop Star Minthang Bik Taylor Swift\nVuleicung ah Pop Star lak bik Taylor Swift nih kei cu ka hngak chiat lio in Guiter tum le hlasak hi ka huam bik, siangin ka kai nak ah ka hawi le nih soisel nak le rem lo nak ka tong peng i ka lung a dong tuk tawn nain inn ka lawi i Guiter ka tum cun, mi soisel nak cu ka philh than tawn.\nA tu ning i a kal kawh peng a si ahcun a lar chin lengmang lai i, a rum chin lengmang lai, ka chuah ka in kei cu ka sam culour zong ka thlen bello i, Zu dorkhat zong ka ding bello, rithai nak hi ka hmet tein ka tong bel lo. Hei tong ve ning law ka nu le ka pa hmai ah zei tin dah kaa chim lai an ning a zak tuk lai.\nA tlangpi in a hlasak mi hi a mah phuah mi deuh lawng te a si, a thil tuah mi kip ah a chung le nih thazaang an pek i, an dir pi caah ka thancho nak le ka lar nak hi, ka chungkhar thawngin a si. Keimah le keimah thazaang rak i pe hlah ning, ka hawi le soisel nak kha rak tuar khawh hlah ning law mah dirhmun hi ka phan kho lai lo.\nKeimah ka Zuam nak le keimah cungah zei poh hi ka sining a hngat tiah ka ruah caah ka lung a dong lo. hawikom chim loin siangin ka kai lio ah hin chuncaw ei pi tu hmanh ka nei lo. misang nu midawh lo nu tiah an ka ceih tawn i ka pawng rawl ei hmanh an duh lo. mah le mah i bochan le tinh mi nei in ka zuam peng caah hi dirhmun hi ka phan kho.


President Trump Caah Thawngpang Ṭha Taktak A Si Hih – Chin World News Evening\nPresident Trump Caah Thawngpang Ṭha Taktak A Si Hih\nJune 3, 2020 June 3, 2020 Salai Van Thawngpang\n2016 lio ah Albert Mohler nih Donald Trump cu a rak zumh lo caah thimfung a pe duh lo. HIlary Clinton zong democratic Party a si i, khrihfa zumhnak he a kalhmi policy an ngeih caah thimfung a rak pe hlei lo. Thimfung thla loin a rak um. Asinain Donald Trum nih mithmuh in khrihfa hna zumhnak a dirkamh, supreme court ah khrihfa zumhnak a dirhpi mi, Supreme Court biaceihtu ding, Neil M. Gorsuch le Brett M. Kavanaugh cu biaceihbawi rian a pekmi hna le religious liberty a fehter caah atu bantuk in a lung a thlennak cu a si.\n2020 hnu lei US President Thimnak poah ah ka thih hlan tiang in Republican lawng vote ka pek cang hna lai tiah a chim. Albert Mohler nih a chimmi cu,”khrihfa a simi paoh nih President kan thim tik ah kan zoh dingmi cu:same sex marriage timi, nule nu, pale pa thit-umhnak, nau hrawh, [abortion ] religious liberty [ Zumtu hna zalonnak ] supreme court ah khrihfa zumhnak a dirkamtu [ supreme court nominee ] hna zohchih in thimfung kan thlak ding a si” tiah a chim. 2016 lio ah Evangelicals 80% rengo nih Donald Trump cu vote an pek ti a si. Albert Mohler nih a tuakning ah 2020 ahcun 80% nak in a sang deuh lai tiah a chim.\nTutan Hlasakthiam Pi Naomi Par Ṭha Sung Caṭial Cu Aṭha Kho Taktak Thazaang Rak La Ve


MANDALAY PALIK PAWL AN CELH TI LO, AN DIRHMUN TTHA TILO – The Chinlung Post\nMandalay Palik thawngpang a chuak. An batuk cang. Mandalay palik pawl hna cu Palik station le out post ah suimilam 24 chung dinh caan ngeilo in an ven caah an batuk cang ti a si. Mandalay Palik sakhan pawl hi a caan caan ah tukdohnak an tuah tawn hna caah. Biatak tein runvennak an tuah i, runvennak zong hmun tampi ah a um i, petrolling pin ah case zoh le ngiathlainak tuah ahau peng.\nCucaah palik hna cu dinhcaan an ngei ti lo i, duty nak hmun ah an i hngilh tawn tiah an chim chih. Hi konghe pehtlaiin palik rian a ttuanmi min langhter a duh lomi pakhat nih a chimmi cu Patrolling kan tuah khawh ah Camp runvennak kan tuah colh i, dinh caan kan ngei lo. Sau a rauh ahcun kan batuk i, Sakhan siseh Camp maw kan ven hi dinh caan cu asi ko tiah a chim.\nKan ngut lio ah aa kan kah a si ahcun kan vanchiat a si ko cang tiah a chim ve. Atu ah hin palik pawl hna cu tukdohnak or kahnak an ton lonak dingah an um nak station lam vialte an phih dih hna. Cun lampi ah umhmun khuar in runvennak an tuah rih hna ti a si. A cunglei ah langhter cang bantuk in palik pawl hi an batuk cang i, sau a rauh ahcun rian hmanh an ttuan kho te lai lo tinak si.\nZahanzan Kalay Thawngpang: Kalay PDF lei in minung pahnih liam an tuar. Tuni zingka suimilam pakua in zanlei suimilam pasarih tiang ralhrang kawlralkap le Kalay PDF hna cu Fak ngaiin an i kap. Tuni i kahnak ruangah PDF lei in minung pahnih faktuk loin hliam an tuar tiah Kalay PDF lei nih thawngthanhnak an tuah. Hi an i kah hnu ah ralhrang kawlralkap hna nih inn zong an khangh tiah an thanh chih.\nDALAN RUANGAH TRAINING ATUAHMI AN HRIAMNAM HE AN TLAIH HNA


Ngun Dawt Bawmhnak Tangka Kuat A Si Cang – Zion Tlang Media\nNgun Dawt Bawmhnak Tangka Kuat A Si Cang\nMi Nehsawhnak Um Ti Hlah Seh! Say No to Bullying tl tlangtaar he Gofundme Online in bawmh halnak ka tuahmi ‘tukvelh nehsawh a tongmi Hakha um Ngun Dawt’ caah bawmhnak hmuhmi $2,602.67 [Kyats –2,408,604.10] ting kul le ting li le thong sawmriat le thong ruk le fang li le pia hra cu nihin ah kuat a si cang. Hi Kawlram tangka ting 25 deng cu amah Ngun Dawt duhning le hnatlaknak in Pi Zing Hnem min in kuat a si. Hi bawmh halnak hi zarh 2/3 chungah a si i $5 in100 tiang bawmhnak a petu Chin miphun hawi 71 kan si. Hi chungah, a phu in Thangzang Mino sinin $ 400 a lut. Bawmhnak hmuh dingin tinhmi hi $2500 a si nain Zarh 2 chungah $2,683 a chuak. Gofundme lei in (service fee) an tan hnuah $2602.67 a tang. Atu lio cu tangka thlen a tum lio a si caah Kawlram tangka in ting 25 tling lo hi a chuaknak a si.\nHi campaign ah thil tha tanh in vel ngeihnak he dawtnak kut a samhtu vialte nan cungah lawmhnak langhter than ka duh. Bawipa nih nan pekchanhmi cungah a let in thluachuah in pe ko hna seh!\nPechantu vialte, pumpak email in lawmhnak ka chim cang nain hi ka hmun in nan zapi cungah lawmhnak ka rak chim than. Nan pekchanhmi zong tling tein ka kuat cang. Amah Ngun Dawt caah thahnem santlai a si lai tiah zumhnak ka ngei. Chim cia bangin hi thil tuahmi cu; “Laitlang ah mi nehsawhnak, a phu phu in i tukvelhnak, asiloah mah le mah i tukvelhnak/fahnak i peknak um ti hlah seh” timi hmuitinhnak he tuahmi a si. Thil tha tanh in dawtnak a langhtu vialte nan cungah lawmhnak a ngan hringhran. Bawipa nih thlauchuah in pe ko hna seh! Lawmhnak nganpi he, Salai Robert Ngun Sang.\nPrevious Post:Model Thin Thin le Actor Wai Lu Kyaw Tazacuainak Tette Kong A Fiang Cang\nNext Post:Tax Return Tuah Tikah Theih Awk Tha Cheukhat


THAWNGPANG TTHA TAKTAK APAKHATNAK A CHUAK CANG – The Chinlung Post\nVawlei cungah tuanbiathar pakhat a chuak cang. Khuaza ramkip a ummi vialte nih thinphang thlalau in aa kan tuahtu cu Covid hi asi. Asinain atu ahcun thawngpangttha taktak a chuak cang. Britain, Pfizer Company nih an serchuahmi Covid-19 vaccine cu rinh atlak mi asi tiah cohlannak an tuah cang. Tutan ah an comfirm mi cu hmaizarh in hman hram an thok cang lai tiah timhtuahnak an ngei.\nTutan ah Britain cozah nih cohlannak an tuahmi hi abiapi taktak mi asi tiah an chim. Hi an sermi cungah company hna zong nih an i lawmhnak an langhter ve. Tutan ah an serchuahmi hi ahramthok ahcun minung 20 million deih in an tuah cang ti asi. Tutan an serchuahmi si konghe pehtlaiin an ruahnak mipi an i lo cio hna lo ti asi.\nCompany hna nih an serchuahmi hi 95% cu zumh atlak bak tiah an ruah. Asinain side effect a tuah khawhmi cungah zeizatdah angei timi tu hi tampi an thei rih lo ti asi. Hi thawngpang avun len or a chuah hnu ah Russia zong nih thawngpang pical an langhter ve. An timi cu kanram chung nih an serchuahmi sii hi cohlannak kan tuah ve lai tiah an chim. Hi zawtnak khamnak sii he pehtlaiin tuan deuh US zong thanhnak arak tuah cang.\nUS nih an serchuahmi sii zong hi 95% bak in zawtnak atei khawh in akham khawh tiah an rak ti ve. Culawng siloin US minung abik in kum upa deuh asi mi hna cu pek colh ding tiah an rak ti. Tulio zawtnak konghe pehtlaiin vawlei cung an thinlung re atheih cuahmah lio caan ah ram tthenkhat hnih an serkhawhmi sii tulio zawtnak adohkhamatu sii cohlannak an tuah tikah lawmh aum ngaingai. Arauh hlan ah hi zawtnak cu kan tei lai tiah minung tampi an ruah.\nLaitlang thawngpang: Mizapi sin ah theihternak le nawlnak. Biker Family timi min bunh in Lucky Draw cu 2020 October thla in zuarhram kan rak thok. Kan nih hi Zahnak Tlang, Zophei, Khuahrin tlang, Falam Peng khua cheukhat, Senthang Peng, Zokhua le Rinte khua lei ah kan rak in zorh hna. Zuar a kan fial lio zong ah Hakha khuachung ngaktah hna bawmh nakding ca ah kan tuah mi a si a kan ti i, kanmah zong nih zawnruahnak lungthin he kan cohlanpiak ve.\nAN THINHUNG TUK, HAKHA NGAKTTAH BAWMHNAK DING VIALTE AZAMPI DIH


Show range i, Meithal tamlak firtu hna an tlaih hna. – Chin 7 News\nKum chiarte Las Vegas I an tuah tawn mi. vawleicung meithal lei trade show nganbik meithal kah, ramvaih le Outdoor Trade show 2019 ah meithal 65 nak tam cu an fir hna I, Remington, Denel land system Mauser Rifles, Glock pistols, sauer & sohn Rifles hna le Advance Armament silencer hna cu fir an si. Mah hi mifir hna hi Jamiko Foster le Eduardo Limon an si.\nPalik hna nih an tlaih cang hna. Hi hna pahnih hi meithal kah nak ah hin Forlift Operator an si hna I, shot show range asi loh ah cun Trafe show ah hin an meithal vialte hna cu firing PIN tlongh viar ding asi. Cozah department Bureau of alcohol , tobacco, firearms le Explosives hna sinah an chim hnu ah AtF le palik department hna nih cun an kawl colh hna.\nLas vegas le apawng hrong meithal dawr le sernak dawr neitu hna sinah meithal tuahter mi hna maw, Firing PIN cawk tim mi an um ah cun nawlneitu hna sinah theihter nak tuah colh dingin theihternak an tuah hna. A thaizing ah cun an zumh ning bantuk tein dawr pakhat ah Foster Limon le nu pakhat cu meithal Magazine thar an cawk pinah AR style rifles firing pin kongkau ah bia hal.\nLimon nih hin dawr neitu sinah meithal hnawh ah hin afiring pin tlongh ahau tawn tiah ati. Cu pinah Limon nih hin shot show I rian tuan mi asi nak zong achim chih. A hnu deuh ah Foster mawtaw cu ATF agent hna nih hi meithal dawr pongah hin an hmuh I, an dihlak hin an tlaih colh hna. Foster le Limon hna inn ah hin meithal an firmi pawl cu tamlak an hmuh hna.